recursal/SuperWikiNEXT-32B huggingface dataset:
**入聲**係古漢語同埋部份現代漢語言嘅一類音節結構。喺現代漢語言，入聲指用唔爆出來嘅塞音做結尾嘅音節。

廣府話有三隻入聲聲調：上陰入[˥／5]、下陰入[／˧3]同陽入[˨／2]，語會粵拼分別標做1、3同6；教院粵拼分別標做7、8同9；變調就有讀成陰上[˧˥／35]嘅陰上變調。

字
-


平水韻入聲字表

* **入聲，一屋[-uk]**

屋木竹目服福祿熟谷肉咒鹿腹菊陸軸逐牧伏宿讀犢瀆牘櫝黷轂複粥肅育六縮哭幅斛戮僕畜蓄叔淑菽獨卡馥沐速祝麓鏃蹙築穆睦啄覆鶩禿撲鬻輻瀑竺簇暴掬濮鬱矗複塾樸蹴煜謖碌毓舳柚蝠轆夙蝮匐觫囿苜茯髑副孰穀

* **入聲，二沃[-uuk]**

沃俗玉足曲粟燭屬錄辱獄綠毒局欲束鵠蜀促觸續督贖浴酷矚躅褥旭欲淥逯告僕

* **入聲，三覺[-eok]**

覺角桷較岳樂捉朔數卓汲琢剝趵爆駁邈雹璞樸確濁擢鐲濯幄喔藥握搦學

* **入聲，四質[-it]**

質日筆出室實疾術一乙壹吉秩密率律逸佚失漆栗畢恤蜜橘溢瑟膝匹黜弼七叱卒虱悉謐軼詰戌佶櫛昵窒必侄蛭泌秫蟀嫉唧怵帥聿郅桎茁汨尼蒺

* **入聲，五物[-ot]**

物佛拂屈鬱乞掘訖吃紱弗詘崛勿熨厥迄不屹芴倔尉蔚

* **入聲，六月[-jat]**

月骨發闕越謁沒伐罰卒竭窟笏鉞歇突忽勃蹶筏厥蕨掘閥訥歿粵悖兀碣猝樾羯汨咄渤凸滑孛核餑垡閼堀曰訐

* **入聲，七曷[-at]**

曷達末闊活缽脫奪褐割沫拔葛渴撥豁括聒抹秣遏撻薩掇喝跋獺撮剌潑斡捋襪適咄妲

* **入聲，八黠[-aet]**

黠劄拔猾八察殺刹軋刖戛秸嘎瞎刮刷滑

* **入聲，九屑[-et]**

屑節雪絕列烈結穴說血舌潔別裂熱決鐵滅折拙切悅轍訣泄咽噎傑徹別哲設劣碣掣譎竊綴閱抉挈捩楔蹩褻蔑捏竭契癤涅頡擷撤跌蔑浙澈蛭揭啜輟迭呐侄冽掇批橇

* **入聲，十藥[-ak]**

藥薄惡略作樂落閣鶴爵弱約腳雀幕洛壑索郭博錯躍若縛酌托削鐸灼鑿卻絡鵲度諾橐漠鑰著虐掠獲泊搏勺酪謔廓綽霍爍莫鑠繳諤鄂亳恪箔攫涸瘧郝駱膜粕礴拓蠖鱷格昨柝摸貉愕柞寞膊魄烙焯厝噩澤矍各獵昔芍踱迮

* **入聲，十一陌[-eak]**

陌石客白澤伯跡宅席策碧籍格役帛戟璧驛麥額柏魄積脈夕液冊尺隙逆畫百辟赤易革脊獲翮屐適劇磧隔益柵窄核擲責惜僻癖辟掖腋釋舶拍擇摘射斥弈奕迫疫譯昔瘠赫炙謫虢臘碩螫藉翟亦鬲骼鯽借嘖蜴幗席貊汐摭咋嚇剌百莫蟈繹霸霹

* **入聲，十二錫[-ek]**

錫壁曆櫪擊績笛敵滴鏑檄激寂翟逖糴析晰溺覓摘狄荻戚滌的吃霹瀝惕踢剔礫櫟適嫡鬩覡淅晰吊霓倜

* **入聲，十三職[-jik]**

職國德食蝕色力翼墨極息直得北黑側飾賊刻則塞式軾域殖植敕飭棘惑默織匿億憶特勒劾仄稷識逼克蜮唧即拭弋陟測冒抑惻肋亟殛忒嶷熄穡嗇匐鯽或愎翌

* **入聲，十四緝[-ip]**

緝輯立集邑急入泣濕習給十拾什襲及級澀粒揖汁蟄笠執隰汲吸熠岌歙熠挹

* **入聲，十五合[-op]**

合塔答納榻雜臘蠟匝闔蛤衲遝鴿踏颯拉盍搭溘嗑

* **入聲，十六葉[-ep]**

葉帖貼牒接獵妾蝶篋涉捷頰楫攝躡諜協俠莢睫懾蹀挾喋燮褶靨燁摺輒撚婕聶霎

* **入聲，十七洽[-aep]**

洽狹峽法甲業鄴匣壓鴨乏怯劫脅插押狎掐夾恰眨呷喋劄鉀


|  |  |  |
| --- | --- | --- |
| 「 | 怒髮衝冠，憑欄處，瀟瀟雨**歇**[xĭɐt]；
抬望眼，仰天長嘯，壯懷激**烈**[lĭɛt]。
三十功名塵與土，八千里路雲和**月**[ŋĭwɐt]；
莫等閒，白了少年頭，空悲**切**[ʦʰiet]。
靖康恥，猶未**雪**[sĭuɛt]；
臣子恨，何時**滅**[mĭɛt]。
駕長車，踏破賀蘭山**缺**[kʰĭuɛt]；
壯志飢餐胡虜肉，笑談渴飲匈奴**血**[xiwet]。
待從頭，收拾舊山河，朝天**闕**[kʰĭwɐt]！ | 」 |
| ——岳飛　滿江紅 |

|  |  |  |
| --- | --- | --- |
| 「 | 郭沫若沒出息，不積極閱讀學習熱力學學術力作，讀碩卻不續讀博。
浙北谷穴賊作，郭躑躅不決，擊敵不力，罰祿失職，實屬屈辱。
食齷齪的垃圾食物卻不食六畜熟肉及綠色麥穀，喝血及蜜卻不喝白色的雪碧。
不服佛法，日日月月極作孽，掠獲鹿鴨鶴雀，直接握鐵戟殺戮，切赤舌，鑿白骨，拔黑髮，斫肉末，確實毒辣刻薄，觸及法律。
宅植苜蓿不植菊，客室角落沒竹沒木亦沒石。
特別渴，悒鬱寂寞得哭，納禿髮妾入屋，熱不沐浴，熄滅蠟燭，急摸席側的雪白玉足。
食色蝕力，弱不敵疾，卻一直覺得不值得吃藥。

一夕，忽卒。 | 」 |
| ——葉琪　全入聲文《郭沫若的故事》 |

粵語
--

粵語入聲多數讀塞音尾。大多數粵語喺入聲按元音長短分上下，調值戥某啲舒聲相似。

粵入聲舒聲對應|  | 廣州 | 台山 | 鬱林 | 新立\* | 廉州\* | 蒙山 | 貴港 | 靈山 | 桂平 |
| --- | --- | --- | --- | --- | --- | --- | --- | --- | --- |
| 清短 | 陰平 | 陰平 | 陰去 | 陰平 | 陰上 |
| 清長 | 陰去 | 陰上 | 陰上 | 上 |
| 濁短 | 陽去 | 陽上 | 陰去 | 陽去 | 陽上 |
| 濁長 | 陽去 |

* 新立話有單獨入聲對應陽去，口語詞多。
* 廉州話有單獨入聲對應陰平，口語詞多；次濁按清派。

客家話
---

官話同晉語
-----

喺大多數官話，入聲發音冇塞音結尾，其中大多數調值戥某啲舒聲相似（派入舒聲）。以下列出各主流類型歸派。

晉－官諸語入聲歸派| 入聲 | 晉語 | 中官 | 淮官 | 西官 | 蘭銀 | 冀魯 | 膠遼 | 北京－東北 |
| --- | --- | --- | --- | --- | --- | --- | --- | --- |
| 通泰 | 洪巢 | 黃孝 | 主流 | 岷江 |
| 清入 | 陰入 | 陰平 | 陰入 | 入 | 入聲調 | 陽平 | 入聲韻、調 | 去 | 陰平 | 上 | 去、平、上 |
| 次濁入 | 陽入 | 陽平 | 陽入 | 去 |
| 全濁入 | 陽平 |

閩南語
---

閩南語單獨兩隻入聲對應清入、濁入；白讀一般都係[-ʔ]（弱喉塞尾），文讀三隻塞音結尾似粵語噉，但[-k]入[-t]多：

[未記出處或冇根據]| 字 | 中古尾 | 白讀 | 文讀 |
| --- | --- | --- | --- |
| 獵 | \*-p | lah | liap |
| 乏 | hat | huat |
| 伐 | huah |
| 熱 | \*-t | juah | jit |
| 物 | mih
mngh | but |
| 食 | \*-k | tsiah | sit |
| 式 | sit | sik |

[ʔ]尾入聲可以睇作係短啲嘅韻母畀對應非[ʔ]尾。
**英文圈**（粵拼：jing1 man2 hyun1；英文：**Anglosphere**）指以英文做法定語言嘅地區，即係英國、澳洲、紐西蘭、愛爾蘭、加拿大（唔包魁北克省）同美國。

國家
--

### 英國

內文：英國
英國（UK）係由大不列顛島上面嘅英倫（England）、蘇格蘭（蓋爾話：Alba）同威爾斯（威爾斯文：Cymru），加埋愛爾蘭島東北部嘅北愛爾蘭（Northern Ireland）共同組成，仲包括 1,098 個島仔同埋一啲海外領地。英國本土係喺歐洲大陸西北面嘅不列顛群島，畀北海、英倫海峽、塞爾特海、愛爾蘭海同大西洋包圍。

近代英國藉住300幾年嘅貿易、移民同埋武力征服，曾經將帝國嘅殖民地伸展到世界各地，喺高峰期領土遍及地球四分之一嘅土地，包括晒南極洲在內嘅七大洲、四大洋，據統計，1920年英國嘅殖民地人口有多過四億，土地面積達3500萬平方千米。無時無刻都有部份英國領土畀太陽曬住，所以英國亦都畀人叫做「日不落帝國」（the sun never sets on the British Empire）。

### 美國

內文：美國
美國，即美利堅合眾國（英文：**United States of America**，縮寫為U.S.或者U.S.A.‎，或常簡稱為America、United States或者The States，花名 Uncle Sam），以前因為佢國旗嘅花紋而俾人叫做花旗國（喺清朝末年），係北美洲一個國家，北面接壤加拿大，南面接壤墨西哥。首都係華盛頓哥倫比亞特區（Washington, D.C.），最大城市係紐約市（New York City）。

喺廿世紀，美國一路有龐大嘅文化影響力，產出咗好多電影同電子遊戲等嘅影視娛樂產品。

### 加拿大

內文：加拿大

  

### 澳洲

內文：澳洲
### 紐西蘭

內文：紐西蘭

睇吓
--

* 英文純化
* 日耳曼語言

|  |  |
| --- | --- |
| Stub icon | 呢篇**英文圈**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**美人**，係古代中國、越南君王後宮妃嬪既一個等級。《漢書．外戚傳》話：「漢興，因秦之稱號，帝母稱皇太后，祖母稱太皇太后，適稱皇后，妾皆稱夫人。又有美人、良人、八子、七子、長使、少使之號焉」，可以睇到，秦朝（或者更早）已經有「美人」呢個後宮既等級，「美人」既地位喺皇后之下。

《後漢書．皇后紀序》嗰度話：「及光武中興，斲雕為朴，六宮稱號，惟皇后貴人，金印紫綬，俸不過粟數十斛。又置美人、宮人、采女三等，並無爵秩，歲時賞賜充給而已」，可以睇到同皇后、貴人唔同，當時既「美人」、「宮人」、「采女」係無正式既品位，只係過年過節既時候，得到一啲賞賜。清朝乾隆年間編既《欽定四庫全書．文獻通考卷二百五十四》嗰度話：「晉武帝采漢魏之制……其餘有美人才人中才人爵視千石以下……美人才人一十五員品正第四是為世婦」，可以睇到漢朝同埋晉朝，美人係正四品，有千石以下既俸祿。

魏晉南北朝既時候，美人既地位低過九嬪，高過才人。隋朝「美人」屬於世婦，地位低過婕妤，高過才人、寶林，仍然係正四品。

根據《新唐書．后妃上》，唐制既皇后之下，有四夫人、九嬪，然後係「婕妤、美人、才人各九，合二十七，是代世婦。寶林、御女、采女各二十七，合八十一，是代御妻」，可以睇到唐朝既美人有九個位，地位低過婕妤，高過才人。《新唐書．后妃上》又話：「開元時，以後下復有四妃非是，乃置惠、麗、華三妃，六儀，四美人，七才人……」，可以睇到唐玄宗李隆基開元年間，美人既人數後嚟減到四人。

五代宋遼金其間，沿用唐朝呢個制度，去到元朝就廢除咗美人呢個封號。元朝既後宮等級比較簡單，只設立皇后同妃子兩個等級，妃子既人數無規定。

明朝後宮妃嬪等級一般係皇后、皇貴妃、貴妃、妃、嬪，不過明代既嬪妃制度比較混亂，無統一既制度，每個皇帝都有好多新既嬪妃稱號。明朝皇帝用過既「散號」（非常設既位號）包括：婕妤、昭儀、昭容、貴人、美人等。如果計埋「散號」，明朝既妃嬪等級制度係：皇后、皇貴妃、貴妃、妃、嬪、婕妤、昭儀、昭容、貴人、美人。而明朝東宮，太子妃之下，設有才人、選侍、淑女三等。

清朝無設立美人既個位號。

主要人物
----

* 虞美人 (項羽)

* 許美人 (漢光武帝)
* 虞美人 (漢順帝)
* 王美人 (漢靈帝)
* 劉美人 (張駿)
* 田美人 (晉廢帝)
* 蔡美人 (宋文帝)
* 蔣美人 (南朝宋文帝)
* 楊美人 (南朝宋文帝)
* 泉美人 (劉友母)
* 蕭美人
* 紀美人 (唐憲宗)
* 晁美人 (唐宣宗)
* 徐美人 (宋真宗)
* 楊宗妙
* 欽慈陳皇后
* 高美人 (宋哲宗)
* 王美人
* 陳美人

參考
--

1. ↑  〈漢書/卷097上 - 维基文库，自由的图书馆〉. *zh.wikisource.org* (中文). 喺2024-01-26搵到.
2. ↑  〈後漢書皇后紀論 - 维基文库，自由的图书馆〉. *zh.wikisource.org* (中文). 喺2024-01-26搵到.
3. 1 2  〈文獻通考 (四庫全書本)/卷254 - 維基文庫，自由的圖書館〉. *zh.wikisource.org* (繁體中文). 喺2024-01-26搵到.
4. 1 2  〈新唐書/卷076 - 維基文庫，自由的圖書館〉. *zh.wikisource.org* (繁體中文). 喺2024-01-26搵到.
**自由能**（粵讀：zi⁶ jau⁴ nang⁴，英文：Free Energy）喺熱力學當中指嘅係喺某一個熱力學過程中，系統減少嘅內能中可以轉化為對外作功嘅部分，佢衡量嘅係：喺一個特定嘅熱力學過程中，系統可對外輸出嘅「有用能量」。

吉布斯自由能同亥姆霍茲自由能
--------------

對唔同嘅熱力學過程，可以定義唔同嘅「自由能」。最常見嘅有吉布斯自由能同亥姆霍茲自由能。

* 吉布斯自由能定義喺等溫等壓過程中，喺化學中常用。

{\displaystyle G=U-TS+pV=H-TS}
H係系統嘅焓（即熱含量）

S係系統嘅熵

△G > 0，表示唯有對系統施加能量，才能改變系統嘅平衡位置。

△G < 0，則表示系統會自動發生。（Spontaneous）

* 亥姆霍茲自由能定義喺可逆等溫過程中，因為同正則系綜嘅配分函數相聯繫，喺物理學中最為常用。

{\displaystyle A=U-TS}

術語同符號嘅含混
--------

歷史上，對「自由能」呢一術語嘅使用喺唔同學科中存在唔同。

* 化學當中，自由能指嘅係吉布斯自由能，以*G*表示，同時稱亥姆霍資自由能為「亥姆霍茲函數」，以示區別。
* 物理學當中，自由能指嘅亥姆霍茲自由能，以*F*表示，同時稱吉布斯自由能為「吉布斯函數」，以示區別。

而家，一般以*G*表示吉布斯自由能，以*A*表示亥姆霍茲自由能，避免使用*F*。
**羅鷹石家族**係鷹君集團創辦人羅鷹石嘅家族，祖籍普寧。家族入面嘅羅嘉瑞、羅旭瑞、羅康瑞同羅啟瑞都揸住自己嘅上市公司，喺香港嚟講係好少有嘅。

歷史
--

羅鷹石細細個已經跟老豆做生意，1938年同兄弟嚟到香港開疋頭行，1951年嗰時同兄弟分家，攞到10萬繼續布匹生意。後來搞地產，喺1963年創立鷹君，起咗唔少住宅大廈，不過更加多嘅係工廠大廈。

到1972年，鷹君上市，乘住當時股市暢旺，鷹君當時得到快速嘅發展，開始涉獵埋酒店同金融嘅業務。但係到1982年，鷹君發展太快，加上香港前途問題影響地產市道，羅旭瑞聯同「公司醫生」韋理狙擊老豆嘅百利保同富豪酒店，變成自己嘅公司。兩父子更加反咗面，到後來先好返。

公司後來交由三仔羅嘉瑞打骰。並且將鷹君嘅負債還清。日後鷹君嘅發展步伐減慢咗，主要變成一隻收租股。

2016年，羅家嘅大家長羅杜莉君（羅老太）入稟法院，要求換咗家族基金嘅信託人。到2018年，鷹君爭產案正式開審，家族入面更加分成支持羅嘉瑞同羅老太兩個陣營。經過一輪審訊之後，法院最後裁定羅老太一方敗訴。羅老太後來上訴亦都被駁回。

另外羅老太喺爭產案嗰時同傳媒茶聚，突然間講話有啲仔女唔係親生嘅，不過當時矛頭就指向支持羅老太嘅二仔羅旭瑞嗰度。因為羅旭瑞嘅出世紙上面，生母一欄係寫住「李意奇」，而唔係杜莉君，羅旭瑞就回應話佢喺三年零八個月期間出世，當時阿媽係用呢個別名去攞飯票，所以用咗呢個名登記出世紙，而杜莉君亦都喺重光後證明李意奇就係佢本人。

上市公司
----

羅鷹石家族「一門四傑」，四個仔都各自有自己嘅上市公司。

鷹君系：由羅氏家族持有（羅嘉瑞佔最大份）

* 鷹君（港交所：0041）
* 朗廷酒店（港交所：1270）
* 冠君資產信託（港交所：2778）

世紀城市系：羅旭瑞持有

* 富豪酒店（港交所：0078）
* 四海國際（港交所：0120）
* 世紀城市（港交所：0355）
* 百利保（港交所：0617）
* 富豪產業信託（港交所：1881）

瑞安系：羅康瑞持有

* 瑞安房地產（港交所：0272）
* 瑞安建業（港交所：0983）

羅啟瑞持有：

* 新福港（港交所：1447）

家族樹
---

* 羅鷹石=羅杜莉君
	+ 羅孔瑞
		- 羅俊昶
		- 羅俊禮
		- 羅俊毅
		- 羅寶琳=朱惠德
		- 羅寶盈=李民橋（離咗婚）、伍偉國
			* 李德賢
			* 伍政熙
			* 伍政?
		- 羅心妤
	+ 羅旭瑞=李潔提
		- 羅俊圖
		- 羅寶文
	+ 羅嘉瑞=徐斐俐
		- 羅寶璘
		- 羅俊謙
		- 羅寶瓊
	+ 羅康瑞=何晶潔（離咗婚）、朱玲玲
		- 羅俊誠
		- 羅寶瑜
	+ 羅鷹瑞=林文瑞
		- 羅俊義
		- 羅寶恩
	+ 羅啟瑞=譚美雲
		- 羅俊桸
		- 羅俊哲
		- 羅寶瑋
		- 羅寶瑤
	+ 羅慧端=陳紹勣（離咗婚）
		- 陳博彥
		- 陳雅薇
		- 陳雅蕙
	+ 羅鴻璇=陳維廉
		- Conrad Chan
	+ 羅慧琦=呂元端

同其他家族關係
-------

* 同李石朋家族曾經有一段姻親關係：
	+ 羅寶盈=李民橋（離咗婚）
* 同呂明才家族有一段姻親關係：
	+ 羅慧琦=呂元端
* 同鉅發源米行陳克華家族有一段姻親關係：
	+ 羅鴻璇=陳維廉
* 同美心伍沾德、伍舜德家族有一段姻親關係：
	+ 羅寶盈=伍偉國

參考
--

1. ↑  曾14蚊租西環板間房　4點半開神秘會議搞地產
2. ↑  〈【鷹君爭產風波】羅氏家族鬧分裂 兩派勢力大比併〉. 《on.cc東網》 (香港中文). 喺2020-09-02搵到.
3. ↑  〈出世紙母親非「羅杜莉君」　羅旭瑞爆生母疑雲 - YouTube〉. *www.youtube.com*. 喺2020-09-02搵到.
**孟加拉國教會**（或稱**孟加拉教會**，英文：Church of Bangladesh）係孟加拉嘅普世聖公宗一個教會。佢係基於聖公會同長老教會原則上，喺區域入面由新教唔同教會聯合而成為嘅一個聯合教會。孟加拉國教會亦係普世改革宗教會聯盟（英文：World Communion of Reformed Churches（英文：World Communion of Reformed Churches））會員。

史
-

孟加拉國教會嘅成立係由巴基斯坦分離嘅結果。佢由一場關注語言嘅運動開始，並通過1971年嘅解放戰爭形成，創立咗獨立嘅孟加拉國。1974年4月30號，巴基斯坦教會議會宣布並贊同孟加拉國教會嘅自由同獨立地位。孟加拉國教會將聖公會同英國長老會匯集一齊。

喺孟加拉國教會成立之後，就開始着手增加當地領導能力。B. D. Mondal 喺 1975年祝聖為達卡教區首任全國主教。佢嘗試通過鼓勵各堂會階層平信徒領袖嘅積極參與，沿著布萊爾（英文：Blair）主教嘅道路前進。喺議會成立之後，B. D. Mondal 成為孟加拉國教會嘅首位議長，副議長係Michael S. Baroi。喺 B. D. Mondal 退休嗰陣，保羅·薩克（英文：Paul Sishir Sarker（英文：Paul Sarker））主教當選，喺2003年1月成為孟加拉國教會第三位全國主教。雖然呢個教省無用到「大主教」呢個稱號，但自從達卡主教嘅承認響普世聖公宗中視為主教長以嚟，佢經已有權用通常嘅大主教頭銜「最尊敬嘅」。現時主教長係喺2018年12月5號登位嘅Samuel Sunil Mankhin。

教區
--

孟加拉國教會有三個教區：

* 巴里薩爾教區（英文：Diocese of Barisal）
* 達卡教區（英文：Diocese of Dhaka）
* 庫什蒂亞教區（英文：Diocese of Kushtia）

聖公宗再結盟
------

孟加拉國教會係南半球聯盟（中文：聖公會環南聯盟）成員。 保羅·薩克（英文：Paul Sishir Sarker（英文：Paul Sarker））議長喺2017年5月13至15號響佐治亞州洛根維爾（英文：Loganville, Georgia（英文：Loganville, Georgia））聖十架座堂出席北美洲聖公會會議。佢同北美洲聖公會大主教佛利·畢奇（英文：Foley Beach）簽署咗「A Joint Statement on Communion from the Primate of Bangladesh and the Primate of the Anglican Church」（中文：關於孟加拉國主教長和聖公會主教長的聯合聲明），以確認同慶祝兩個教會之間嘅交流。重討論過兩個教省點樣同使團夥伴關係合作。

參考
--

1. ↑  "Members". *World Communion of Reformed Churches*. 喺2016-04-11搵到.
2. ↑  "Member Church - Bangladesh". *Anglican Communion*. 喺2016-04-11搵到.
3. ↑  A Joint Statement on Communion from the Primate of Bangladesh and the Primate of the Anglican Church, ACNA Official Website

出面網站
----

* 孟加拉國教會嘅官方網站

| 普世聖公宗成員同佢完全共融嘅教會 |
| --- |
| 共融支柱 | 坎特伯里大主教 · 蘭柏會議 · 聖公宗諮議會 · 普世聖公宗主教長會議 |  |
| 獨立教省／教會成員 | 

|  |  |
| --- | --- |
| 非洲 | 北非同非洲角．布隆迪．中非．剛果．印度洋．肯雅．莫三比克同安哥拉．尼日利亞．盧旺達．南非洲
．南蘇丹．蘇丹．坦桑尼亞．烏干達．西非 |
| 美洲 | 巴西．加拿大．中美洲．智利．墨西哥．南美洲．美國．西印度群島 |
| 亞洲 | 香港同澳門．日本．中東．韓國．緬甸．菲律賓．東南亞 |
| 歐洲 | 英格蘭．愛爾蘭．中東．蘇格蘭．威爾斯 |
| 大洋洲 | 紐西蘭同玻里尼西亞．澳洲．美拉尼西亞．巴布亞新畿內亞 |

 |
| 聯合教會成員 | 孟加拉 · 北印度 · 巴基斯坦 · 南印度 |
| 非教省聖公會 | 百慕達 · 福克蘭群島 · 葡萄牙 · 西班牙 · 錫蘭（斯里蘭卡） |
| 

---

 |
| 完全共融嘅教會 | 瑪蘭卡聖多馬敍利亞教會 · 烏德勒支聯盟 · 菲律賓獨立教會 |
**馬師白頓火車站**（英文：Marsh Barton railway station）係英格蘭德文郡雅息特馬師白頓地區既火車站。喺呢個火車站既東面就係風景優美既雅息河沿岸既河濱谷地公園（Riverside Valley Park）。呢個火車站喺2023年7月4號開始營運，佢係喺 Riviera 線上面既一個火車站，北上既下一個火車站係雅息特聖湯瑪士火車站，然後係雅息特既主要火車站雅息特聖大衛火車站；南下既下一個火車站係十字星（Starcross）火車站，跟住係 Dawlish、Teignmouth、牛頓院長（Newton Abbot；註：Abbot 既意思係修道院長），然後再一直去德文郡既南部同康和郡既其他地方。呢個車站距離雅息特聖戴維斯 2 英里8鏈（3.4 公里）。註：鏈（chain）係英制長度單位，一英里等於80鏈，一公里大約等於50鏈。

歷史
--

馬師白頓係雅息特最大既工業貿易區，亦都係雅息特重要既戰略性就業區，當地規劃政策認為起一個新既車站喺嗰度會支持到嗰度既就業發展。個火車站既規劃由網路鐵路公司（Network Rail，一間擁有、維修同開發鐵路基礎設施既英國公司）同德文郡議會一齊制定，作為「德文郡地鐵」（Devon Metro）提案既一部分。

車站計劃喺2017年初動工，德文郡議會希望個車站能夠喺2017 年12月開始營運 ，不過無如期完成。德文郡議會喺2020年4月表示，決定優先處理馬師白頓火車站既工程，而唔係重新開放雅明斯特火車站（Exminster railway station） 。馬師白頓火車站既建設工程喺2021年4月正式開始，預計耗資1,600萬英鎊，原本預計喺2022年底完成。

個車站喺2023年7月3日（星期一）由交通大臣 Mark Harper 揭幕，然後喺第二日開始提供公共服務。

描述
--

馬師白頓火車站距離倫敦（從倫敦柏靈頓站經碧仙桃既原有路線）里程係196 英里（315公里），距離雅息特聖大衛火車站2 英里8鏈（3.4公里）。佢喺 Clapperbrook Lane East 附近，隔離係雅息特既廢物能源（energy from waste) 工廠。

個火車站有兩個124公尺（407英尺）既月台。 1號月台喺火車線路既東面，係南下既火車停站既地方，2號月台喺西面，係北上經聖湯瑪士火車站去雅息特聖大衛火車站。馬師白頓火車站設施包括候車亭、售票機同埋單車停車場。

班次
--

馬師白頓既所有火車服務都係由大西部鐵路（Great Western Railway）營運。班次一般係每個鐘頭一班車，往返皮頓（Paignton）同雅息茅斯（Exmouth ）之間，途經雅息特聖大衛火車站，喺繁忙時間會有額外班次，提供更密既火車服務。

外部連結
----

* Marsh Barton station at gwr.com


1. ↑  "Heart of the South West Local Transport Board" (PDF). 原著 (PDF)喺2014-04-08歸檔.
2. ↑  "Travel Devon - Devon County Council".
3. ↑  "Background - Marsh Barton Railway Station" (英國英文). 2021-06-09. 喺2024-01-23搵到.
4. ↑  "Here's why construction of a new £7.4m Exeter train station has been delayed". 15 September 2016.
5. ↑  Clark, Daniel (2020-04-13). "Exminster railway station plans 'almost impossible', councillors told". *Devonlive*. Reach plc. 原著喺2020-04-14歸檔. 喺2020-04-14搵到.
6. ↑  "Marsh Barton railway station work begins ahead of 2022 opening". 16 April 2021.
7. ↑  Clark, Daniel; Finch, Hannah (15 January 2021). "New £16million rail station for Exeter's Marsh Barton to begin within weeks". *Business Live*. 喺16 May 2021搵到.
8. ↑  "Minister opens station and unveils sea wall plaque". *BBC News Online*. 2023-07-03. 喺2023-07-04搵到.
9. ↑  Jacobs, Gerald (2005). *Railway Track Diagrams: Western*. Trackmaps. p. 7. ISBN 0-9549866-1-X.
10. ↑  "Timetable D1: Exmouth to Exeter, Newton Abbot and Paignton" (PDF). *Great Western Railway*. 喺9 July 2023搵到.
雅息特海關大樓舊雅息特海關大樓
**雅息特海關大樓**係英格蘭其中一座早期專門處理貨物進出口（例如徵收關稅）嘅海關大樓。喺1989年之前，佢一直由英國海關（HM Customs）營運。同英國其他前海關大樓一樣，佢依家係雅息特既其中一個旅遊景點。呢座17世紀初期起既建築物，自從1953年起，就成為一級保護建築物。

歷史
--

 Henry Courtney Selous喺1830年畫既雅息特海關大樓同碼頭
海關大樓喺1680-81起既，係為咗因應雅息特碼頭（Exeter Quay）日益增長既貿易，特別係毛織業。雖然碼頭自從羅馬時代就已經存在，但係喺1564-66年雅息特運河既建造令到貿易大幅增長。海關大樓係北德文郡建築商 Richard Allen 設計同建造既，當時總共用咗3,000英鎊。

根據《歷史既英格蘭》（Historic England）記載，呢座建築物被認為係雅息特現存最古老既磚砌建築，雅息特海關大樓有「文藝復興風格既外觀同埋華麗既內牆批灰、先進既細木工裝飾細節、係早期既磚建築同埋雙進深平面設計（註：意思係有兩個房咁深，無中間走廊既結構），係展現民族、宮廷風格影響到德文郡既第一個同最重要既建築物。」

依家既用途
-----

海關大樓停用之後，公眾可以透過嗰度著住紅衫既導賞員安排遊覽、參觀呢座建築物。 到咗2015年，前海關大樓做咗遊客中心同旅遊景點而重新開放。個遊客中心係雅息特運河、碼頭信託基金同雅息特市議會既聯合項目，取代咗喺附近碼頭大廈既早期遊客中心。遊客中心喺2015年5月21號正式開幕。

睇埋
--

* Medieval English wool trade（英文：Medieval English wool trade）

參考
--

1. 1 2  "Exeter Memories - Custom House". *www.exetermemories.co.uk*. 喺2024-01-21搵到.
2. 1 2  "Custom House Visitor Centre - Exeter City Council". *Exeter City Council website* (英國英文). 喺2024-01-21搵到.
3. ↑  "CUSTOM HOUSE, WHARFINGER'S HOUSE AND ATTACHED WAREHOUSE, Non Civil Parish - 1223038 | Historic England". *historicengland.org.uk* (英文). 喺2024-01-21搵到.
4. ↑  Billing, Joanna (2003). *The Hidden Places of Devon - Joanna Billing - Google Books*. ISBN 9781902007892. 喺22 October 2017搵到.
5. ↑  "Exeter's Custom House reopens as a visitor centre | West Country - ITV News". Itv.com. 22 May 2015. 喺22 October 2017搵到.
6. ↑  "Exeter's Custom House reopens as visitor centre - the Devon Week". Thedevonweek.newsandmediarepublic.org. 18 May 2015. 原著喺23 October 2017歸檔. 喺22 October 2017搵到.
**班達拉納克夫人**（1916年4月17號—2000年10月10號）係斯里蘭卡政治人，先後做過三次錫蘭／斯里蘭卡總理。

生平
--

1959年擔任總理嘅老公所羅門·班達拉納克遇刺身亡後，渠喺1960年5月當選斯里蘭卡自由黨主席。自由黨於同年7月嘅大選獲勝後，渠出任世界上第一位女總理以至民選領袖，亦係現代民主國家中，首位具有實權嘅女性領導人。

1964年2月，渠同周恩來簽署中錫聯合聲明
之後佢喺1965年3月嘅大選輸咗而下野。1970年5月再次上臺，任內帶領國家修憲，廢除由英國君主擔任錫蘭女王嘅君主制，國家元首一職改由總統擔任；又改國號，由錫蘭自治領改做斯里蘭卡民主社會主義共和國；認可佛教嘅超然地位，同時確保不同宗教獲得同等保障。1977年7月喺大選中落敗而第二度落臺。

1994年自己個女庫馬拉通加夫人贏咗總統選舉，成為斯里蘭卡首位女總統。班達拉納克夫人喺同年11月14號被庫馬拉通加夫人任命為總理。雖然呢個職位已經變成無實權，但渠依然透過呢個職位發揮影響力，至2000年8月因健康問題離職。兩個月後因心臟病逝世。

出面網頁
----


維基同享有多媒體嘅嘢：  
**班達拉納克夫人**

* 班達拉納克夫人喺分面應用主題詞表識別碼嘅資料 改維基數據
* 班達拉納克夫人喺虛擬國際權威檔案識別碼嘅資料 改維基數據
* 班達拉納克夫人喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 35990804
* LCCN: n88000500
* ISNI: 0000 0000 2673 8469
* GND: 1017986649
* SUDOC: 079902960
* NLA: 49004808

 |


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
飛機望落船灣淡水湖、赤門同船灣海。淡綠係水塘，藍係海
從八仙嶺俯瞰船灣淡水湖（堤壩左方）
船灣淡水湖紀念碑
**船灣淡水湖**（英文：**Plover Cove Reservoir**）係香港一水塘，係全球第一個起喺海嘅水塘，一九六八年起好之時，佢條主壩係全球大壩前列。船灣淡水湖喺大埔東北，起喺船灣海，而南邊係赤門。成個水塘歸入船灣郊野公園，環境受到保護。個水塘係儲食水。香港來計，佢面積最大，有廿四公頃，而容量排第二，排喺萬宜水庫後面。

史
-

船灣淡水湖，原本係船灣海東部，喺赤門北面，係畀山同島圍住嘅內海。1960年代香港唔夠食水，而啱起興大水塘嘅谷，又所剩無幾。當時香港水務監督毛瑾，喺船灣海遊船河，就構思起堤，將島同地連埋，就可以圍成水塘。當時政府喺內海起水塘，成為全球第一個起響海嘅水塘。

### 徙置

由於船灣淡水湖，比海平面高好多，原本喺水塘範圍沿岸嘅六鄉村，即小滘、大滘、金竹排、橫嶺背連橫嶺頭、涌尾同涌背，就浸喺水。所以成千名村民，就搬到大埔墟嘅六鄉新村。而白沙頭嘅三門仔村村民，同埋水上人，想維持原有鄉村社群，揀喺近船灣鹽田仔三門仔新村重新安居立戶。

結構
--

船灣海東部，三面環山，對出有兩島，叫白沙頭同東頭洲。首先，起堤圍塘，起條長堤由大美督連去白沙頭，是爲主壩。而白沙頭同東頭洲，起短堤一條，而東頭洲到伯公嘴，又起多條短堤。圍塘之後，將鹹水魚捉晒，再抽乾鹹水，就可以儲水。船灣淡水湖1960年11月動工，1968年完成，10月5號正式啟用。首階段耗資四億港元。

船灣淡水湖主壩長二千一百米，另有副壩兩條，各長二百米，家下壩高廿八米。壩用哋全部用沙同大小石分層砌成。水塘面積達一千二百一十五公頃，儲水量則達到一億七千萬立方米。1970年，香港政府再耗資一億五千萬港元，同加高啲堤，1973年完成。自此儲水量增至二億三千萬立方米。

鹹度
--

初期有傳食水需求大，水塘嘅鹹水未抽清就注入食水，搞到供水有鹹味。但事實上，初期略帶鹹味，皆因水塘底嘅泥仍有鹽份，抽清晒都一樣會有鹹味。

水源
--

船灣淡水湖會接收東江水，亦都有新娘潭嘅水。

由於香港政府同廣東省買東江水，而購買量亦遠超所需，所以家下船灣淡水湖嘅水，唔會供畀市區。依家水塘水，會免費供畀大埔一帶離島鄉村用。

生態
--

船灣淡水湖，有魚十二種，成廿萬條淡水魚。品種有金山鯽、藍刀、土鯪魚同鯉魚等等，當中四分三係鯿魚。另一方面，船灣淡水湖嘅水，引自珠江上游嘅東江，亦無意間將河殼菜蛤（*Limnoperna fortunei*）引入香港，大量繁殖，阻塞水道，危害引水系統。

消閒
--

近水塘嘅大美督，係有燒烤場供人燒烤遊樂，亦有單車出租，唔少人踩單車去主壩。而大美督亦有好多渡假同康樂設施。

慶祝
--

為慶祝船灣淡水湖啟用40周年，「國際水協中國香港地區委員會」喺2007年，揀咗船灣淡水湖舉辦「世界水監測日」（World Water Monitoring Day）活動，喺10月14號，請咗卅幾間中學到場，測試水質。

註
-

1. ↑  海中水塘始祖40歲壽誕 當年署長奇想 船灣築湖解旱 互聯網檔案館嘅歸檔，歸檔日期2011年4月4號，.，《明報》，2007年10月13號
2. ↑  Morton BS. 1975. The colonisation of Hong Kong's raw water supply system by Limnoperna fortunei ( Dunker 1857 ) ( Bivalvia: Mytilacae ) from China. Malacological Review 8:91-105.
3. ↑  〈船灣淡水湖大壩可用百年〉. 原著喺2008年2月26號歸檔. 喺2010年6月27號搵到.

圖
-

* 船灣淡水湖主壩船灣淡水湖主壩
* 主壩頂單車徑主壩頂單車徑
* 主壩上嘅測量柱主壩上嘅測量柱
* 副壩嘅溢洪道副壩嘅溢洪道

睇埋
--

* 香港郊野公園
* 船灣郊野公園
* 香港水庫
* 萬宜水庫
* 東深供水工程

出面網頁
----


維基同享有多媒體嘅嘢：  
**Plover Cove Reservoir**

* 水務署：船灣淡水湖
* 香港自然網：船灣淡水湖
* 漁護署：船灣淡水湖郊遊徑
* 船灣淡水湖的位置－利用中原地圖
* 船灣淡水湖的位置－利用Google Maps
* 世界水監測日
* 國際水協中國香港地區委員會
**約阿金王子**（丹麥文：Hans Kongelige Højhed Prins Joachim，1969年6月7號—），全名**約阿金·霍爾加·華迪馬·基斯頓**（丹麥文：Joachim Holger Waldemar Christian），現任丹麥王室成員，丹麥駐法國巴黎大使館嘅駐外武官。係丹麥女王瑪嘉烈二世第二個仔，響丹麥王位繼承順序入面排第六。

生平
--

1969年6月7號，約阿金王子響哥本哈根哥本哈根大學國家醫院（英文：Rigshospitalet）出世，係時任丹麥女王儲瑪嘉烈二世同佢老公亨里克嘅第二個細路。同年7月15號，佢響奧胡斯大教堂接受洗禮，係第一位響哥本哈根以外受洗嘅皇室成員。

響1974年至1978年，約阿金一直響皇宮接受教育。七歲開始響哥本哈根嘅Krebs' Skole小學返學。1982年至83年畀人送去法國諾曼底嘅École des Roches寄宿學校。1986年響海勒魯普高中畢業。

1987年，約阿金以新兵嘅身份加入女王生命團，並先後入讀士官學校、中尉學校。1989年至1990年期間出任女王生命團第3坦克中隊/第1營 (3/I/PLR)排長。

1992年修讀丹麥皇家軍事學院預備役軍官課程，並升做上尉。1993年響Den Classenske Agerbrugskole Næsgaard 完成農業經濟學研究課程。響1993年至1995年期間到馬士基集團打工，並先後到過香港部同法國部實習。

1996開始出任王子生命團擔任第3坦克中隊/第2營 (3/II/PLR) 中隊長。2005年調到丹麥師參謀部，成為一名參謀。2011年升任富恩同南日德蘭防衛區聯絡官。2015年佢畀人任命做丹麥皇家陸軍國防部長特別顧問。

2019年夏季，約阿金接受法國國防部長科倫斯·帕爾利嘅邀請，入讀法國軍事學院最高級別嘅軍事教育項目，又帶埋老婆瑪麗王妃、同埋佢哋嘅兩個細路移居法國巴黎。佢響2020年6月26號畢業，係第一位完成全部特殊教育課程嘅丹麥軍官。同時之間，由於佢響法國軍事學院獲得唔錯嘅成績，丹麥國防部長決定提拔佢做準將。之後，他畀丹麥國防部任命做丹麥駐法國巴黎大使館嘅駐外武官。

個人生活
----

約阿金好中意老爺車，仲多次參加哥本哈根老爺車大獎賽，係老爺車界嘅名人。

除咗丹麥文外，佢仲識法文、英文同德文。

婚姻
--

1995年11月18號，約阿金王子宣佈同亞歷珊卓·基斯蒂娜·曼利（文雅麗）結婚，婚禮響水晶宮到搞。文雅麗嘅老豆係有住英國、中國、波蘭同奧地利血統嘅香港前銀行家李察·尼格爾·曼利。兩個人係響約阿金到馬士基集團香港部實習嗰陣認識。佢地有兩個仔，分別係1999年出世嘅尼古拉王子同埋2002年出世嘅菲力士王子。2004年9月，約阿金宣佈佢地已經分居，傳媒一般認為係兩個人性格唔夾而引致。最終佢地響2005年4月8嘅正式離婚，離婚後兩人共享仔女嘅監護權。 

約阿金嘅第二任老婆係嚟自法國嘅瑪麗王妃，佢地響2008年5月4號結婚，有兩個細路，分別係2009年出世嘅亨里克王子同埋2012年出世嘅雅典娜公主。

榮譽
--

* 丹麥 大象勳章（英文：Order of the Elephant）騎士 (Knight of the Order of the Elephant)
	+ 丹麥國旗勳章大司令級 (Grand Commander of the Order of the Dannebrog)

#### 其他榮譽

* 盧森堡 拿騷阿道夫勳章（英文：Order of Adolphe of Nassau）大十字級 (Grand Cross of the Order of Adolphe of Nassau)
| How to read a taxoboxHow to read a taxobox**桔** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 芸香科 Rutaceae |
|
|
|
|
|
| 屬 | 柑桔屬 *Citrus* |
|
|
|
|
|
|
|
| 種 | **桔 *C. reticulata*** |
|

 |
|
| 二元學名 |
| **Citrus reticulata**Blanco, 1837 |
|
|
|
|
|
|
|
|
|
|
|
|
|
|
|

**桔**（粵拼：gat1；學名：*Citrus reticulata*）係芸香科柑桔屬嘅常綠喬木仔或灌木，喺全球嘅熱帶、亞熱帶、部份温帶地區都搵到。

佢亦都係種生果。喺華人界，過農曆年時成日攞嚟做年花，有「新春大吉」噉解。

樣
-

植株高2m。細枝好軟熟，冇毛，通常有刺。葉深綠，長圓角披針形，長4～8cm。花單生或簇生，黃白，一般生喺葉杈；每年3～5月開花。果屬漿果，扁波形，直徑5～7cm，表皮同肉都係橙色，果皮薄兼易剝；每年6～9月結果，10～12月成熟。

用途
--

佢嘅果成日攞嚟做生果，表皮同果肉可以攞嚟做藥。尤其係佢嘅表皮，多數成日加工成陳皮。

文化
--

睇埋：農曆新年
「桔」喺粵語裡邊同「吉利」嘅「吉」同音，因此喺粵港澳地區成為咗大受歡迎嘅賀年食品，啲人過年嗰陣成日都會食桔，用桔嚟象徵「如意吉祥、大吉大利、吉星高照」等嘅好意頭。

睇埋
--

* 金桔
* 柑
* 橙

連出去
---

* 橘 Ju 藥用植物圖像數據庫 (香港浸會大學中醫藥學院) （中文）（英文）
* 青皮 Qingpi 中藥材圖像數據庫 (香港浸會大學中醫藥學院)




1. ↑  【賀年食品】新年必吃7大食物食出好運！餃子吃得愈多愈好？，香港 01
三色三葉結。
喺結理論入面，一個結嘅**3-色性**（英文：tricolorability）係指呢個結可唔可以喺遵守一系列嘅規則之下油上三隻色，可以嘅話就叫做可以**3-着色**（tricolorable或3-colorable）。3-色性係一種紐結不變量，所以可以用嚟區分某啲唔一樣（唔同痕）嘅結，例如，平凡結係唔可以3-着色嘅，所以所有可以3-着色嘅結都係唔平凡。

3-着色嘅規則
-------

一個結如果可以根據以下嘅規則，爲佢嘅結圖每一條柄油上三隻色其中一隻嘅話，就叫做可以3-着色：

1. 成幅圖最少用咗2隻色；
2. 喺每一個交叉位，嗰3支柄一係全部同一隻色，一係就3隻唔同色。

某啲文獻指出一定要用嗮三隻色，對於一個結嚟講，「要用起碼2隻色」同「要用嗮3隻色」嘅要求無分別。但是，對於鏈接嚟講就係唔同既要求，例如由兩個平凡結組成嘅平凡鏈接就可以用兩隻色嚟油，但係用三隻色就唔得。

三葉結同平凡2-鏈接係可以3-着色嘅，但係平凡結、Whitehead鏈接同8字結都唔得，如果個結嘅一個投影係可以3-着色嘅，噉嗰啲Reidemeister移動就會保持呢個3-色性，所以對一個結嚟講，一係全部投影都可以3-着色，一係就全部唔得。

例子
--

呢到有個根據規矩嘅上色方法，習慣嚟講啲結理論家會用紅、藍、綠三隻色。

### 三色結嘅例子

阿嫲結（granny knot）係可以3-着色嘅，喺呢個着色入面每一個交叉位都有齊3隻色。將其中一個三葉結油嗮做紅色亦都係一個符合規則嘅着色。真愛結（true lover's knot）亦都係可以3-着色嘅。

少過9個交叉點嘅三色結包括61、74、77、85、810、811、815、818、819、820 同埋 821。

### 非三色結嘅例子

8字結係唔可以3-着色嘅，因為喺幅圖到見到，佢有4支柄，任何兩支都係某個交叉點到相交，如果有3支係同一隻色嘅話，規則逼使剩返嗰支都係同一隻色，但係噉樣唔係一個可行嘅着色方法，但係如果一個交叉點用咗3隻色嘅話，剩返嗰支點都會同之前其中一支撞色，又係唔得。由於3-色性係一個紐結不變量，可以得證8字結係唔可以3-着色嘅。

紐結不變量
-----

3-色性係一個紐結不變量，亦即係話係任何嘅環境同痕（ambient isotopy）之下同一個結或者鏈接嘅3-色性都唔會變，呢一點可以用Reidemeister移動黎證明：因為3款嘅Reidemeister移動都唔會影響3-色性，3-色性係一個紐結不變量。

| 第I型Reidemeister移動 | 第II型Reidemeister移動 | 第III型Reidemeister移動 |
| --- | --- | --- |
|  |  |  |

特性
--

三葉結嘅所有3-着色方法，共9種。
因為3-色性係一個二元分類（一係得，一係唔得），其實佢係一個比較弱嘅不變量。例如，一個三色結同任意一個結嘅複合都係一個三色結，所以可以想像有好大部份嘅結都係三色結。其中一個改進嘅方法係去數3-着色嘅方法數量。噉嘅話，就唔再要求起碼要用2隻色，淨係要求每一個交叉位嗰3支柄一係全部同一隻色，一係就3隻唔同色。所以任何嘅結、鏈接而家起碼有3種3-着色方法（全部油嗮同一隻色，有3種色揀），而原本嘅三色結依家就有多過3種3-着色方法，例如右圖嘅三葉結總共有9種3-着色方法。

任何嘅可分鏈接，其中一部分係三色結嘅話，成個鏈接都可以3-着色（其他部份油嗮同一隻色就得）。

### 環面結

如果(m, n)環面結/鏈接係可以3-着色嘅話，對任何自然數 i 同 j ，(jm, in) 同 (in, jm)都可以3-着色。

睇埋
--

* Fox n-着色
* 圖着色

參考
--

1. 1 2  Weisstein, Eric W. (2010). *CRC Concise Encyclopedia of Mathematics*, Second Edition, p.3045. ISBN 9781420035223. quoted at Weisstein, Eric W. "Tricolorable" - MathWorld.（英文） Accessed: May 5, 2013.
2. ↑  Gilbert, N.D. and Porter, T. (1994) *Knots and Surfaces*, p. 8
3. ↑  Bestvina, Mladen (February 2003). "Knots: a handout for mathcircles", *Math.Utah.edu*.
 

### 書目

* Weisstein, Eric W. "Three-Colorable Knot". MathWorld. Accessed: May 5, 2013.
畫 Touch wood 出嚟
**Touch wood** 港式用法同傳統廣東話嘅大吉利是相似。係當講到衰嘢或者啲事嘅時候，一係講「touch wood」或者用手摸吓或者敲吓木做嘅嘢，希望呢啲衰運唔會發生，唔好講中，好嘅繼續好落去。

用
-

Touch wood 呢個詞喺香港比較興，好似：「Touch wood 講句，今晚出街唔會賴嘢。」，有時就係好彩嘅意思，好似：「藍橙仔，你成日都做錯嘢嘅？！touch wood個客唔追究，touch wood老闆又唔發現，如果唔係…」。

源
-

呢個習俗起源可能係 Celtic 或德國嘅民間傳說，認為有超自然生物住喺樹裏頭，可以幫手保護人。一種解釋係，喺異教徒嘅傳統，樹木就係仙子、精靈、樹妖、其他神秘生物嘅屋企，啲人可以敲門或摸木頭，以求好運，或者用嚟分散惡魔嘅注意力，當想求好運，搵幫手嗰時，就會有禮貌咁同樖樹講，然後摸吓樹皮，代表第一個「敲」，「敲」第二下就講「唔該」，敲木聲防止惡魔聽到你講乜，唔好畀佢過嚟搞搞震。另一啲傳統認為，敲木頭會叫醒，放住喺仁慈樹嘅仙子出嚟。

另一種解釋同耶穌受難嘅木製十字架連起來。近代嘅講法，民間傳說嘅研究人員認為來源係一種 "Tiggy Touchwood" 嘅細路捉人遊戲，只要掂到樖樹，被捉嘅細路就安全（捉嗰個唔可以捉佢）。

攷
-

1. ↑  拜撚托，唔識就唔好講"touch wood"，LIHKG討論區，2020-04-26
2. ↑  每次見到人講Touch Wood時拍枱，我就會打冷震… ，紙言短篇，2020-04-26
3. 1 2 3  Andrews, Evan (August 29, 2016). "Why do people knock on wood for luck?". *History*.
**親民黨**係中華民國政黨，而家係全國第四大政黨，由前中國國民黨員宋楚瑜創辦，一直係黨嘅靈魂人物。

背景
--

2000年台灣總統大選之前，宋楚瑜因為爭唔到國民黨嘅總統提名，決定自己出嚟選。宋楚瑜同拍擋張昭雄成立咗新台灣人服務團隊，到選舉之後，新臺灣人服務團隊改組做依家嘅親民黨。

成立之初嘅親民黨，集合咗唔少國民黨同新黨嘅人。2001年嘅立委選舉，親民黨一舉攞到46席，成為第三大黨，勢力同當時嘅國民黨有得揮，不過親民黨當時仍然同國民黨，重有新黨組成泛藍大聯合，抵抗民進黨政府。2004年台灣總統大選，連戰同宋楚瑜更加拍住檔參選，由宋楚瑜做副手，對決要連任嘅陳水扁同呂秀蓮。當時兩隊人馬喺民調方面咬得好緊，可以話係不分上下，最後「連宋配」以大約3萬票之差輸咗。

後來由於當時親民黨、國民黨立場同政見都差唔多，導致唔少黨員出於政黨資源等嘅考慮而返返去國民黨，親民黨黨勢開始下滑。到2007年，親民黨同國民黨簽咗《國親聯盟協議》，兩黨喺之後嘅立委選舉同總統選舉加強合作。但係呢個合作，重有立法院嘅改革，令到親民黨呢一類第三政黨生存空間萎縮得好快。喺2008年，台灣第一次同時舉行立委同總統選舉，當時親民黨支持國民黨嘅馬英九選總統，立委嘅人又同國民黨整合之下，親民黨甚至冇推出政黨不分區名單，政治勢力大縮水，打正旗號用親民黨名義出選嘅得返1個。另外有9個人喺國親聯盟之下贏咗，但係佢哋全部入晒國民黨黨團，成立咗6年嘅親民黨黨團宣告解散。後來親民黨唯一嘅立委林正二因為賄選，畀法庭判咗當選無效，親民黨喺立法院連一席都冇。

原先因為國親聯盟入咗去國民黨嘅親民黨人馬，喺初選輸嘅輸，退出嘅退出，令國親兩黨產生好多矛盾，宋楚瑜於是宣佈喺2012年親民黨會獨自參加立委同總統大選。宋楚瑜成功透過連署參選總統選舉，親民黨亦都推出咗唔少立委候選人，最後親民黨喺打住「跳脫藍綠」之下，政黨不分區名單贏咗2席，加埋原住民選區有1席，喺立法院可以重新有自己嘅黨團。

2013年，林正二又畀人取消立委資格，黨團又要解散。2015年，親民黨同無黨團結聯盟嘅高金素梅，同埋啱啱退出國民黨嘅徐欣瑩組成「立院新聯盟」黨團，之後宋楚瑜嘅弟子李鴻鈞亦都退出國民黨，重新加入親民黨。

2016年，宋楚瑜第三次參選總統選舉，今次拍檔嘅副手係入過立院新聯盟黨團嘅徐欣瑩。至於立委方面，親民黨嘅黃珊珊列入咗由民進黨總統參選人蔡英文提倡嘅「進步大聯盟」入面，被視為親民黨最有機會贏到地方選區嘅一次，但係因為有啲綠營擁躉始終對呢啲有藍營背景嘅候選人唔係好受，佢哋嘅票就流向區內其他有綠營背景嘅候選人度，所以黃珊珊最後都輸咗，好多由進步大聯盟支持嘅候選人都輸喺呢點。親民黨嘅不分區名單就有6%左右，有3個人當選，選後就繼續同高金素梅合組黨團。總統方面，由於國民黨最初提名深藍嘅洪秀柱做參選人，民望低落，宋楚瑜民望有一段時間更加超越洪秀柱，成為第二候選人，後來國民黨「換柱」，改派朱立倫出選，國民黨民望先至好返啲，最後宋楚瑜攞到約莫13%票數，成績比上次好好多。

喺2016年嘅總統大選之後，台北市長柯文哲同民進黨越行越遠，親民黨就開始同柯友好，喺2018年地方選舉嗰陣，柯文哲出席由親民黨牽頭嘅台北監督連線成立儀式。有指宋楚瑜曾經希望親民黨由柯文哲接棒，不過後來柯氏另組台灣民眾黨。到2019年，柯文哲、郭台銘、王金平等人都想參選總統，當時有聲音叫佢哋四個人合組「第三勢力」，最初諗住由郭台銘去選總統，點知郭台銘喺度跳草裙舞，最後重決定唔去馬，令成個陣營陣腳大亂，宋楚瑜於是喺11月重披戰袍，重講明今次選舉係佢嘅「終局之戰」。郭台銘就負責同佢自己嘅「郭家軍」，以及親民黨拉票，又支持部分台民黨候選人。同時郭台銘又擺咗一啲人入去親民黨同台民黨嘅不分區名單。與此同時，宋柯兩人關係變差，起因係柯文哲喺親民黨度撬牆腳，搵咗黃珊珊做台北副市長，市議員林國成後來又退黨，親民黨喺台北市議會嘅勢力全部冇嗮，同時兩個黨又存在競爭關係，柯文哲曾經話台民黨嘅名單比親民黨嘅名單「強好多」，雙方隔空罵戰咗一輪。

呢次宋楚瑜競選策略嘗試吸納後生仔嘅支持，特登講一啲後生仔嘅用語，例如：魔獸世界、終局之戰呢啲後生仔接觸過嘅遊戲同電影，包裝到自己比較年輕、貼地，但係今次選舉喺受到香港反送中嘅連動之下，主張同中國保持距離嘅民進黨成功反敗為勝，除咗幫本身民望低迷嘅蔡英文成功連任，民進黨喺立委選舉上都算係大勝。親民黨就喺泛藍選票呼籲歸隊同埋柯文哲嘅台民黨搶奪中間選票之下全軍覆滅，親民黨面臨泡沫化嘅危機。

2020年之後，親民黨唔少代表人物接連退黨或者加入其他政黨，例如黃珊珊喺2022年參選台北市長，被視為係柯文哲嘅繼承人，到2023年4月，佢正式加入民眾黨，不過重保留親民黨黨籍；宋楚瑜嘅大弟子李鴻鈞喺2022年獲蔡英文提名出任監察院副院長，李氏為表中立，宣佈退出親民黨；曾經以親民黨名義參選金門立委嘅金門縣縣長陳福海亦都喺2022年6月加入民眾黨；同一時間，基隆市議員郭美秀重投國民黨，令親民黨喺台灣只係剩低一個公職人員，親民黨人才趨向凋零。

選舉成績
----

|  |  |  |  |  |  |  |
| --- | --- | --- | --- | --- | --- | --- |
| **選舉** | **民選票數** | **得票率** | **不分區票數** | **得票率** | **總議席** | **領袖** |
| （創黨） | / | / |  |  | 15 / 225 | 宋楚瑜 |
| 2001 | 1,917,836 | 18.60% |  |  | 46 / 225 | 宋楚瑜 |
| 2004 | 1,350,613 | 13.90% |  |  | 34 / 225 | 宋楚瑜 |
| 2008 | 28,254 | 0.30% | 冇派出名單 | 1 / 113 | 宋楚瑜 |
| 2012 | 145,507 | 1.12% | 722,089 | 5.49% | 3 / 113 | 宋楚瑜 |
| 2016 | 150,021 | 1.26% | 794,838 | 6.52% | 3 / 113 | 宋楚瑜 |
| 2020 | 60,614 | 0.44% | 518,921 | 3.66% | 0 / 113 | 宋楚瑜 |
|

| * 睇
* 傾
* 改
臺灣 臺灣政黨 |
| --- |
| **立法院** | 民主進步黨 - 中國國民黨 - 時代力量 - 台灣民眾黨 |
| **縣市議會** | 親民黨 - 台灣團結聯盟 - 無黨團結聯盟 - 台灣基進 - 綠黨 - 新黨 - 勞動黨 - 社會民主黨 - 中華民族致公黨 |
| **鄉鎮市區民代表、村里長** | 青年陽光黨 - 中華統一促進黨 - 人民民主黨 - 天宙和平統一家庭黨 |
| 未有民選代表者 | 台灣動物保護黨 |
| 睇埋：台灣政治、立法院、泛綠、泛藍、泛橘 |

1. ↑  《國親破局!宋楚瑜:立委提自己人－民視新聞》 (中文), 喺2020-05-30搵到
2. ↑  《併購計畫…郭台銘揭未來接棒親民黨？柯文哲：老宋還在餒！｜三立新聞網SETN.com》 (英文), 喺2020-05-30搵到
3. ↑  〈屬意柯文哲接班？ 宋楚瑜證實：曾打算給柯總統門票 | 政治〉. 《新頭殼 Newtalk》 (臺灣中文). 2019-11-19. 喺2020-05-30搵到.
4. ↑  〈「1月11是我的終局之戰」宋楚瑜：為這一戰準備了44年！〉. *www.ctwant.com* (中文). 喺2020-05-30搵到.
中央情報局《世界概況》嘅各國識字率資料

| 睇書 |
| --- |
| 
學習睇書 |
| * 學習閱讀（英文：Learning to read）
 |
| 
認知過程 |
| * 閱讀理解
* 語音意識
* 發聲
* 單詞識別
 |
| 
睇書指引 |
| * 解析拼音
* 基礎閱讀器
* 導讀
* 獨立閱讀
* 文學
* 拼音
* 互惠教學
* 結構詞
* 合成語
 |
| 
睇書快慢 |
| * 流暢度
* 慢讀
* 速讀
 |
| 
可讀度 |
| * 可讀度
* 可讀度測試（英文：Readability test）
 |
| 
有啦掕嘅病 |
| * 閱讀障礙
* 多動症
* 特殊閱讀（英文：Reading for special needs）
 |
| 語言 |
| * 字母
* 盲文
* Dolch詞表（英文：Dolch word list）
* 字素
* 語言
* 形態素
* 正字法
* 音素
* 視線詞（英文：sight word）
* 詞彙
* 寫作
* 寫作系統
 |
| 
文學 |
| * 兒童文學
* 精讀
* 遠距離睇書
* 識字
* 文學
 |
| 睇 • 論 • 改 • 歷 |

**識字**，有時叫**讀寫能力**，係指人閱讀同書寫文字嘅基本能力。一般係指讀書同寫字嘅能力水準達到可以溝通嘅能力。唔識讀寫嘅人叫文盲。

根據聯合國教科文組織嘅定義，識字係指能夠閱讀理解同書寫表達日常生活入邊出現簡單文句嘅能力，亦即係讀寫能力。
更準確來講，應該係指文化程度，包括認識、理解、解釋、創造、通訊、計算、表達、閱讀各種印刷、電腦顯示、光碟播放等等資料忌能力。

歷史
--

### 中世紀西方識字率下降

向古代，識字成日同精英集團聯繫喺一齊。雖然有尐統治精英唔識字，但識字係精英嘅一個重要、顯著嘅標誌。交流嘅技巧向政治上好緊要。從4世紀前葉到古典時代晚期，因為基督教勢力上升，修訂後嘅基督教化嘅晉升體系要求唔同嘅預備知識，傳統嘅教育模式因此被社會壓力所抑制，甚至廢棄。學校紛紛關閉，公共圖書館同學院亦都閂門，學者亦都被解散。

經濟影響
----

好多政策分析將識字率作為對一個區域嘅人力資本價值嘅關鍵性衡量標準。例如，識字嘅人易訓練過唔識字嘅人，識字嘅人通常社會經濟狀態更高。因而渠等亦都能夠擁有更好忌健康同埋雇用機會。識字增加工作機會同獲得高等教育忌機會。

睇下
--

* 識字率

參考
--

1. ↑  "UIS-AIMS and Literacy Assessment". UNESCO Bangkok. 原著喺2011-06-24歸檔. 喺2012-08-06搵到.
2. ↑  Alan K. Bowman and Greg Woolf, eds. *Literacy and Power in the Ancient World*, (Cambridge) 1994.
3. ↑  Lional Casson，*Libraries in the Ancient World* (Yale) 2001.
4. ↑  "Phonics. It's Profitable". The Phonics Page. 喺2007-12-11搵到. `{{cite web}}`: External link in ``|publisher=`` (help); Invalid `|ref=harv` (help)
六個月大嘅曲佩狗仔
曲卡佩狗女 Bonnie
曲架佩狗
**曲卡佩**、**曲架佩**、**曲架度多**或**曲架貴婦**（**Cockapoo**，**Cookerpoo** 或 **Cockerdoodle**）係曲架狗同貴婦狗配種而成嘅狗品種，最常見嘅係微型貴婦狗加英曲。個名由曲架狗嘅英文 cocker spaniel 同貴婦 poodle 結合而成。

來歷
--

曲卡佩最初係由美國嘅「設計狗」配種，目的係整同人做伴boon6，而又健康嘅狗種。讚嘅人講，雜交優勢令曲卡佩冇其老竇老母品種嘅健康問題。彈嘅人指出，雜交嘅後代遺傳有多元化啲（如果父母都係健康嘅話），所謂嘅「雜交優勢」 係講緊唔同物種嘅交配，而唔係狗品種。早係 1960 年代，有人喺美國將曲架同貴婦狗配種。 

2022年，曲卡佩狗係英國貴嘅狗種之一，平均售價為 1,336.15 英鎊。喺 2019 年至 2020 年期間，英國嘅平均價格升咗 168 ％，係由於 COVID-19 引起嘅大封城令其需求大增所至。

品性
--

繁殖曲卡佩唔係為咗外表嘅，更加係為咗脾性，曲卡佩繼承兩個品種有嘅熱情，可愛同友善嘅天性，非常聰明，訓練容易，通常仲繼承貴婦嘅熱情同扮小丑嘅傾向。呢種狗通常好友善，鍾意社交互動，憎自己單獨一個，如果長時間獨處，可能有「分離焦慮症」。同其他寵物同細路相處得好，活躍同熱情，畀佢哋同年紀大啲嘅細路會好啲，細細個嘅仔囝囡囡lui4 lui5要睇實。

外表大細
----

同好多雜交動物品種一樣，曲卡佩嘅尺寸同外表差別幾大。毛色差唔多所有顏色同埋顏色嘅組合都有，外面嗰層毛可以係直、攣、或波浪形都有。 體重低過 12 磅（ 5.4 公斤）叫「玩具曲卡佩」、體重喺 13 至 18 磅（ 5.9 到 8.2 公斤）叫「微型曲卡佩」，重過 19 磅（ 8.6 公斤）以上叫「標準曲卡佩」；高度由 36 到 38 cm，三款曲卡佩嘅脾性同運動量唔相同。大約有十三年命。

睇埋
--

* 金毛度多狗
* 拉布度多狗

註
-

1. ↑  Designer Dog，即將唔同嘅狗種交配，而去攞到想要嘅特徵。

攷
-

1. ↑  Oxford University Press (2019). "Cockapoo". *Oxford Dictionary*. Lexico.com. 原著喺8 June 2020歸檔. 喺1 June 2020搵到.
2. 1 2 3  Fogle, Bruce (2009). *The Encyclopedia of the Dog*. New York: DK Publishing. p. 393. ISBN 978-0-7566-6004-8. OCLC 1033562587.
3. 1 2 3  Morris, Desmond (2002). *Dogs: The Ultimate Dictionary of Over 1,000 Dog Breeds*. North Pomfret, Vermont: Trafalgar Square Publishing. pp. 559–560. ISBN 978-1-57076-219-2. OCLC 1035898723.
4. 1 2 3 4  Gagne, Tammy (2007). *Designer Dogs*. Neptune City, New Jersey: TFH Publications. pp. 11–12. ISBN 978-0-7938-3791-5. OCLC 1029026538.
5. ↑  "The myth of hybrid vigor in dogs...is a myth".
6. ↑  Joyner, Lisa (March 28, 2022). "25 of the UK's most expensive dog breeds in 2022". *Country Living*. 原先內容歸檔喺June 19, 2022. 喺June 19, 2022搵到.
7. ↑  Watson, Calum (September 18, 2020). "Puppy prices soar during coronavirus lockdown". *BBC News*. 原先內容歸檔喺April 3, 2021. 喺July 12, 2021搵到.
8. ↑  "Cockapoo Dog Breed: Information and Personality Traits". *Hill's Pet Nutrition* (美國英文). 喺2023-08-06搵到.
9. ↑  Palika, Liz (2007). *The Howell Book of Dogs*. Hoboken, New Jersey: Wiley. pp. 204–205. ISBN 978-0-470-00921-5. OCLC 1244843735.

拎
-


維基同享有多媒體嘅嘢：  
 **曲卡佩**

* YouTube上面嘅Cockapoo Puppies and Dogs: Temperament, Lifespan & more
* Cockapoo Generations Explained -
**投降點**（Capitulation）係投資市場既一個學名，係指市場交易參與者（market participants）因為市場價格長期下跌，慢慢陰乾，陰乾到某一點，對市場完全失去信心，接受損失既現實，清倉佢哋手上既股票，認輸離場，減少進一步既損失。

投降發生既時間，受到市場參與者有無更好既投資選擇，例如，由2023年中開始，歐美既利息上升到5厘以上，喺高息之下，如果某一個股票市場表現不濟，加上投資者認為市場氣氛會轉差，部分市場參與者可能寧願全數沽出嗰個市場既股票，將啲錢放喺銀行，收豐厚既定期利息。

每個投資者對唔同市場既投降點都唔同，有啲投資者風險意識高啲，有啲低啲；而市場既投降點就係所以市場參與者既加權投降點既平均值。去到市場既投降點，因為市場既恐慌，資產價格大跌，即使一啲睇好個市既投資者，當損失大到佢哋無法承受既時候，佢哋最終被迫投降，賣出佢哋所持有既股票，因為連睇好既都要賣，令到價格進一步下跌，然後緩慢反彈。喺呢個過程裏面，個個投資者都蝕錢，越早睇淡蝕得越少；越係大好友，蝕得越多。

術語來源
----

投降（Capitulation）原本係軍事術語，意思係向交戰對方放棄（give up）或者屈服（surrender）；呢個術語俾金融業借用，用嚟描述某個金融市場既參與者，因為擔心價格會進一步持續下跌，所以放棄已有虧損既多頭頭寸。喺投降既最後階段，市場參與者可能會唔問價，恐慌性拋售手上持有既金融產品金融產品，令到價格進一步下跌。

市場投降
----

當市場價格下跌既時候，好多投資者既第一反應係死都唔放，堅持持有，等個價升返上去。但係，如果個價持續下滑，只要下滑既時間足長，令到投資者對繼續持有可能引起更大損失既擔憂超過價格回升既希望，佢哋就會投降（capitulation）；當有足夠多既投資者到達呢個投降臨界點，然後賣出既時候，就會出現市場投降（market capitulation）。

投降原因
----

如果係股票市場，投降通常發生喺股價持續下跌期間，好可能係因為恐懼（fear）、不確定性（uncertainty）同埋懷疑（doubt），即係所謂既「FUD」引起既。呢啲 FUD 所引起既投降，可以係對個別股票既，一般都係因為公司既負面新聞引起既，例如：1980年代既佳寧；可以係行業既，一般係行業環境既轉變，好似係放鬆管制（deregulation），例如：從140元一直投降到4.5元既「八號仔」；亦可以係地區性既，一般係政治環境既轉變引起既，例如恒指從高位三萬幾點落咗嚟；更可以係成個金融產品既，一般係宏觀環境轉變，例如：2008年既次按令到全球股票市場都出現恐慌性拋售，幾乎影響全世界既股票市場。

投降交易
----

理論上，投降既結束可能會帶來逢低買入既好機會，尤其係因為市場氣氛突然由恐懼（fear）變成恐慌（panic），喺呢種情況之下，無實力或者蝕到肉既市場參與者都已經沽清晒佢哋手頭上既股票，繼續持有既人都睇好或者帳面上無蝕到。

不過，唔係所以唔係過咗投降點就一定好快觸底反彈，例如日經指數，喺1989年高位，去到1992年好多市場參與者已經投降，所以1992年中見底，不過要去到近幾年，當年投降點前後買貨既投資者，坐咗接近三十年艇，近年先至見返家鄉。

參考
--

1. ↑  "Capitulation". *The Free Dictionary*.
2. ↑  "BBC - Peston's Picks: How close to capitulation?". *www.bbc.co.uk* (英文). 喺2024-01-24搵到.
3. ↑  "What Does 'Market Capitulation' Mean?". *Bloomberg.com* (英文). 2022-11-03. 喺2024-01-24搵到.
4. ↑  Marchesan, Stefano <1996> (2023-03-21). "Blockchain and cryptocurrencies: industry analysis from an M&A perspective" (英文). `{{cite journal}}`: Cite journal requires `|journal=` (help)
5. ↑  Diodato, Christopher (2020-03-01). "MAKING THE MOST OF PANIC: Exploring The Value Of Combining Price & Supply/Demand Indicators. | Journal of Technical Analysis | EBSCOhost". *openurl.ebsco.com* (英文). 喺2024-01-24搵到.
唔好同重音搞亂。

**重讀**（粵拼：cung5 duk6；stress）同**重音**（粵拼：cung5 jam1；accent）喺語言學入面有時係接近同義嘅概念，都指某音節喺單字入面或者單字喺句子入面相對突顯（prominent）嘅意思，不過喺一啲特別嘅區分之上，重音（accent）經常攞嚟應用喺聲音聽覺上相關嘅概念。同佢相對應嘅概念係**輕讀**（unstress，又稱**弱讀**）同**輕音**。

聲學性質
----

過去嘅硏究曾經認爲，輕重音嘅區別主要係喺音強上。而家嘅硏究表明，認爲重讀喺客觀上會抬高音階，擴大音域，延長音長或者增加音強，仲會令音色對比更加飽滿；同樣，輕讀喺客觀上會減縮音高、音長、音強同埋音色嘅對比程度。輕重音可以認爲係音強、音色、音高同音長嘅綜合表現，聽覺所感知嘅響度係呢四個方面嘅複雜綜合體。

唔同嘅語言喺突顯輕重音時，側重面會唔同。例如，中文輕音嘅主要征兆係音節音長嘅縮短，音強嘅作用唔大。而喺英語入面，除咗音長之外，音高亦有較大嘅作用。基頻高嘅音節，會比基頻低嘅音節更加容易聽成重音；基頻上升或者下降嘅音節，會比基頻平直嘅音節更加容易聽成重音。

詞重音
---

詞重音係具有區別詞匯意義嘅重音。

多音節詞入面各音節嘅輕重往往固定唔變。例如英語「begin」[bɪˈgɪn]入面，第二音節必須讀重音。

詞嘅輕重音有時候有同語義有關。普通話入面，「東西」讀成「中強」表示「東西方向」，讀成「強弱」就表示「嘢」；英語入面，[ˈrekord]表示名詞義，[reˈkord]表示動詞義。輕重音有時候同語法亦都有關，普通話入面嘅助詞「了、着、過、的、地、得」喺語流入面都讀成輕音，呢啲情況係由佢嘅語法功能所確定嘅。

### 固定重音同自由重音

喺唔同嘅語言入面，詞中嘅輕重音位置唔同。漢語詞以單音節同雙音節爲主，雙音節主要只有「中強」同「強弱」兩種模式，重音嘅作用唔明顯。

喺以多音節爲主嘅語言入面，重音嘅作用較爲明顯，可以分爲固定重音同自由重音。固定重音指有啲語言入面，重音總係落喺詞嘅同一位置上，如捷克語重音總係喺詞嘅第一個音節上，波蘭語總係喺倒數第二個音節上，法語同維吾爾語嘅大多數詞則喺最尾一個音節上。自由重音指有嘅語言入面重音唔限定於落喺詞嘅某一個音節上，唔同嘅詞重音位置各唔相同，稱爲自由重音，如英語入面嘅詞重音。

### 主重音同次重音

根據詞重音嘅突顯程度，可以分出主重音同次重音。主重音嘅突顯程度最高，次重音低於主重音但係高於非重讀音節。英語次重音一般只係喺詞單語或者喺句尾先至比較明顯，喺語流入面同非重讀音節差別唔大。漢語入面嘅詞重音分級，有嘅學者認爲冇必要，有啲就分出咗重音、中音、次輕音、最輕音四等。

句重音
---

句重音係喺一個語句入面突顯程度最高嘅重音。句重音嘅分類喺硏究界冇統一意見，但一般至少有語法重音同邏輯重音兩種。

語法重音係指由句法結構同語義特點決定嘅重音，即係唔表現特殊嘅思想感情嘅自然重讀。成日讀語法重音嘅，例如一般短句嘅謂語，名詞、動詞、形容詞嘅修飾語，動詞後由形容詞或者其他動詞充當嘅補語，表示指代、詢問或者任指嘅代詞等等。

邏輯重音係表現特殊思想感情嘅強調重讀。邏輯重音重於語法重音。有啲學者認爲邏輯重音係對比重音，有啲學者認爲邏輯重音係強調重音，有啲則認爲邏輯重音包括對比重音、強調重音等等。

睇埋
--

* 音強
* 響度
* 語調
* 重音\_(語音學)

註
-

1. ↑  語言學名詞審定委員會 (2011). 《語言學名詞》. 北京: 商務印書館. p. 35、36. ISBN 9787100068710.
2. 1 2 3 4 5  林燾、王理嘉 (1992). 《語音學教程》. 北京: 北京大學出版社. p. 174-178. ISBN 9787301018446.
3. ↑  周一民 (2006). 《現代漢語》. 北京: 北京師範大學出版社. p. 104. ISBN 9787303034604.
4. 1 2  張清源主編 (1990). 《現代漢語知識辭典》. 成都: 四川人民出版社. p. 96、97. ISBN 7220007213.
5. ↑  董紹克，閻俊傑主編 (1996). 《漢語知識辭典》. 北京: 警官教育出版社. p. 77. ISBN 7810277707.

相關書目
----

* 語言學名詞審定委員會 (2011). 《語言學名詞》. 北京: 商務印書館. ISBN 9787100068710.
* 朱曉農 (2010). 《語音學》. 北京: 商務印書館. ISBN 9787100066815.
* 趙忠德 (2006). 《音系學》. 上海: 上海外語教育出版社. ISBN 7810958763.
* 林燾、王理嘉 (1992). 《語音學教程》. 北京: 北京大學出版社. ISBN 9787301018446.

出面網頁
----

* （英文） 輕重讀，不列顛百科全書。
* （英文） Feet and Metrical Stress (The Cambridge Handbook of Phonology)
* （英文） Li, J. & Mok, P. P. K. (2014). The acquisition of english lexical stress by cantonese-english bilingual children at 2; 06 and 3; 0. In *Proceedings of Speech Prosody* (Vol. 7, pp. 688-692).
* （英文） An Exploration of Word Stress in Hong Kong English (PDF)
**李貞駒**（Christine Ching Kui Lee），英國華人律師，中共統戰部間諜，喺英國為中國政府進行滲透工作。2022年1月，英國軍情五處向英國國會議員發出警告，叫佢哋唔好同李貞駒來往。

中共協調下推動英國華人參政
-------------

李貞駒係英國華人參政計畫創辦人，曾經同同屬親中派嘅自由黨梁日昌一齊創立香港英籍華人網絡並擔任主席，曾經喺2019年獲得英國「社群之光」（Points Of Light）獎章駕馭，當時嘅首相文翠珊亦曾經讚揚佢促進中英社群嘅互動。

### 英國軍情五處警告英國議員事件

2022年1月，英國軍情五處向英國議會發出警告，警惕國會議會唔好同李貞駒來往。李貞駒一直喺英國政壇，以英國華人參政嘅名義，同唔少國會議員廣泛接觸，但英國軍情五處就揭發咗佢嘅行動其實係喺中共統戰部嘅秘密部署下進行。

之前，英國工黨議員加迪納（Barry Gardiner）曾經收到李貞駒幾十萬英鎊嘅捐款。加迪納亦一度請過李貞駒個仔做助理，但佢之後請辭。另外，英國自由民主黨黨魁愛德·戴維亦被揭發有收李貞駒嘅捐款。

有英國議員要求驅逐李貞駒出境，但英國內政大臣彭黛玲就話，佢嘅活動未去到犯罪門檻，當局正研究採取措施，加強立法，提出依家唔能夠進行嘅檢控工作。

參考
--

1. ↑  〈英國軍情五處為什麼將李貞駒列為「影響力間諜」？〉. 《BBC News 中文》 (繁體中文). 2022-07-19. 喺2023-08-06搵到.
2. 1 2 3  〈英國情報單位發函警告議員 中共統戰滲透國會〉. 《新唐人亞太電視台》. 喺2022-01-14搵到.
3. 1 2  〈中共統戰滲透英國國會 情報單位發函警告議員 | 國際 | 重點新聞 | 中央社 CNA〉. *www.cna.com.tw* (中文). 喺2022-01-14搵到.
4. ↑  Sing Tao Daily EU Edition 星島日報（歐洲版） (2016-03-27). 〈香港英籍華人網絡啟動 輔導回流居英港人下一代 冀重拾「中國心」促中英文化交流〉.`{{cite web}}`: CS1 maint: url-status (link)
5. ↑  〈政Whats噏：英籍華人參政 反英針對移民法〉. 《on.cc東網》 (香港中文). 2016-03-10. 喺2022-01-14搵到.
6. ↑  〈中共統戰滲透英國國會 情報單位發函警告議員 | 國際 | 重點新聞 | 中央社 CNA〉. *www.cna.com.tw* (中文). 喺2022-01-14搵到.
7. ↑  自由時報電子報 (2022-01-21). 〈遭涉收中國獻金的議員要求下台 英國首相強森中文妙回：你好 - 國際〉. 《自由時報電子報》 (中文). 喺2022-01-22搵到.
8. ↑  〈彭黛玲指李貞駒的活動未達犯罪門檻｜兩岸｜商業電台 881903〉. 《商業電台 881903》 (繁體中文). 2022-01-14. 喺2022-01-14搵到.
香港食肆一份日式定食
**港式日本料理**係指一啲本來來自日本嘅料理，來到香港之後本地化，演變出嚟嘅菜式，算係融合菜嘅一種，香港飲食文化嘅一部分。

特色
--

有別於傳統日本料理餐廳，有啲港式日本料理未必會好講究環境，反而會有「超值推介」易拉架、財神吊飾、「大吉」揮春等等香港好多餐廳有嘅元素，甚至環境有啲嘈雜。

佢哋會攞咗一啲日式嘅元素，混合本地特色做法。有啲會成為個別餐廳受歡迎的招牌菜，但亦有啲係亂嚟。其中明將壽司可以話係其中一個表表者，事關佢哋會將任何可能嘅食材都會擺落壽司飯上面，有時甚至會成為媒體同網民嘅話題。有日本網民喺2014年來港嘗試明將壽司，形容進食嘅時候「感到地獄之門打開咗」。

另外，日式放題喺香港亦非常流行，任點任食嘅嘢食，除咗一般日式食物魚生刺身、壽司，串燒之外，有時亦會提供泰國，韓國等地嘅小食主菜。

發展
--

早期喺香港嘅正宗日本料理唔多，主要係居港日人幫襯。但隨著日本經濟下滑，居港日人數目喺1997年前後開始大幅下降，喺90年代開業嘅日本料理都係針對本地食客。

喺2019年10月，蘋果日報訪問咗一間喺佐敦渡船角經營嘅港式日本料理餐廳老闆。受訪嘅老闆話，呢啲港式日本料理嘅出現，好大程度係因為百分百日本人口味未必啱香港人口味。於是，港式日本料理嘅廚師就會將一啲日本嘅特色食材，混合自己嘅創意，推出一啲新嘅菜式。

元綠迴轉壽司、加太賀同埋明將壽司，可以話係日本料理喺香港嘅始祖。元綠當時仲同無綫電視合作，喺綜藝節目《超級無敵獎門人》入邊開創一個名為「辣辣壽司邊個食」嘅遊戲環節，加上用咗成龍，Twins等等知名藝人幫手賣廣告，令到當時未盛行嘅日本菜逐漸成為潮流。另外，日本料理喺香港開始流行嘅早期，有啲人會喺食魚生刺身嘅時候，蘸上大量用芥末及醬油混成嘅糊狀物。

踏入千禧年後，壽司店喺香港就如雨後春荀噉湧現，例如板長、板前、爭鮮同埋一壽司等等。另外，日式放題亦成為咗香港人同朋友聚餐其中一個主流選擇。

不過，隨著香港人對正宗日式料理認識多咗，一啲質素低劣嘅港式日本料理亦逐漸退場。例如，最後一間位於天水圍嘅元綠壽司喺2016年2月底執笠，明將壽司最後一間位於沙田分店就喺2020年4月結業。

參考
--

1. 1 2 3  〈【佐敦日本菜】開朗少女遇俊俏大廚 夫婦攜手走過20年 自創鮮蝦膠黃金屋 熟客貪無規無矩 ｜ 蘋果日報〉. 《Apple Daily 蘋果日報》 (香港中文). 原著喺2021-02-28歸檔. 喺2021-02-25搵到.
2. 1 2 3 4  〈專題 – 從加太賀的盛衰看香港日本料理的變遷 | Jason 的虛擬世界〉 (臺灣中文). 喺2021-02-25搵到.
3. ↑  〈【放榜食餐勁】那些年打過的大佬！明將壽司創意回顧合集 - ezone.hk - 網絡生活 - 網絡熱話〉. 《ezone.hk 即時科技生活》. 喺2021-02-25搵到.
4. 1 2  〈【暗黑料理】明將壽司最後一店結業 回顧五大伏味濃終極壽司 ｜ 蘋果日報〉. 《Apple Daily 蘋果日報》 (香港中文). 原著喺2021-02-28歸檔. 喺2021-02-25搵到.
5. ↑  鍵盤大檸檬. 〈殺人級別的明將壽司，味道到底如何？ | | 鍵盤大檸檬 | ETtoday新聞雲〉. *www.ettoday.net* (繁體中文). 喺2021-02-25搵到.
6. 1 2  新假期 (2019-12-13). 〈【放題推介2019】10間日式放題最強地區合集 旺角/銅鑼灣/尖沙咀/觀塘/荃灣都有｜區區搵食 | 飲食〉. 《新假期》 (美國英文). 喺2021-02-26搵到.
7. 1 2 3  〈大家仲記得元綠壽司嗎?〉. *fanpiece* (中文). 喺2021-02-25搵到.
**基馬拉斯大馬路空中走廊**又叫**基馬拉斯大馬路空中綠廊**係氹仔市中心區慢行交通計劃構想之一，呢嗰方案構思係沿氹仔基馬拉斯大馬路中間起一條空中步道，為呢區居民提供方便、舒適嘅行人環境連接中央公園、區入面嘅學校、同埋起緊嘅運動場道輕軌站之類嘅設施，空中走廊亦可以作為基馬拉斯大馬路嘅行人天橋設施，結合街道美化同重整運動場圓形地之類嘅工作，優化附近嘅步行環境，形成呢區慢行嘅交通環境。空中走廊沿基馬拉斯大馬路嚟起，跨越南京街、哥英布拉街、成都街、布拉干薩街同運動場圓形地，經運動場道連接運動場輕軌站。

背景
--

2012年12月21號，土地運輸工務局參考咗望德聖母灣大馬路步行系統嘅成功經驗，提出進一步延伸氹仔步行系統建設，提出基馬拉斯大馬路空中走廊計劃，之後發展到氹仔四大步行系統規劃，包括基馬拉斯大馬路起空中走廊、亞利雅架圓形地起行人天橋、湖畔花園到龍環葡韻起步行徑、小潭山起觀景台，話會爭取響2016年全部搞掂。

2014年11月21號，土地運輸工務局透過社區傾計、整展覽板、電話調查之類，向氹仔居民介紹有關項目計劃同瞭解氹仔居民嘅出行習慣同對呢個計劃嘅意見，響政府完成最初研究方案嘅基礎到，進一步同居民說明同溝通，務求完善同落實最終設計，爭取出年招標。

2018年1月1號，土地運輸工務局為咗爭取全長七百米左右嘅基馬拉斯大馬路空中走廊計劃響今年動工，再響原來計劃到優化基馬拉斯大馬路同運動場圓形地天橋落腳點同位居、天橋橋面淨寬改做四米，同埋調整天橋體型同整體高度、重整運動場圓形地重調整圓形地各個出入口，閂減天橋橋面嘅電動行人輸送帶、單車徑、而綠化帶改做簡單綠化裝飾等。而響2012年話過要響2016年搞掂嘅氹仔四大步行系統入面，只有基馬拉斯大馬路空中走廊同亞利雅架圓形地行人天橋重未落實。

意見
--

### 支持

1. 起空中走廊會減少斑馬線，增加車流疏導，改善行車安全。
2. 由輕軌站落車可直接行上去空中走廊，唔洗再穿越斑馬線過馬路。

### 反對

1. 行人過馬路被逼上天橋，冇得直接行過對面馬路，冇噉方便。
2. 起空中走廊會搞到附近低層住戶睇唔到風景，行人發出嘈音會影響到低層住戶，進一步影響樓價。

攷
-

1. 1 2  （繁體中文）氹仔基馬拉斯大馬路空中走廊建造工程，土地運輸工務局，響2012年12月21號搵到。
2. ↑  （繁體中文） 政府續推介基馬拉斯大馬路空中綠廊計劃，土地運輸工務局，響2014年11月21號搵到。
3. ↑  （繁體中文）基馬拉斯大馬路空中綠廊，交通事務局，響2014年11月21號搵到。
4. ↑  （繁體中文）基馬拉斯空中走廊年內動工，澳門日報，響2018年1月2號搵到。
{{藝人
|姓名 = 張天賦
|類型 = 男歌手
|圖片 = MC Cheung 20210919.jpg
|圖片尺寸 = 
|圖片簡介 = 
|本名 = 
|羅馬拼音 = Cheung Tin Fu
|英文名 = Michael Cheung
|粵拼 = zoeng1 tin1 fu3
|暱稱 = MC、張三歲、張伯
|其他藝名 = 
|國籍 = {{CAN} 中國（香港）
|出生日期 =  (1996-12-01) 1996年12月1號（27歲）
|出生地點 =  英屬香港
|逝世日期 = 
|逝世地點 = 
|職業 = 歌手
|語言 = 粵語、英文、普通話
|教育程度 = 中學
|母校 = 
|宗教信仰 = 
|配偶 = 
|兒女 = 
|父母 = 
|音樂類型 = 粵語流行音樂
|演奏樂器 = 人聲
|出道地點 =  香港
|出道日期 = 2021年3月30號
|出道作 = 《Good Time（中文：Good Time (張天賦歌曲)）》
|代表作 = 《反對無效（中文：反對無效）》  
《記憶棉》
|活躍年代 = 2019年–
|唱片公司 = 香港華納唱片（中文：香港華納唱片）
|經紀公司 = 
|獎項 = 叱咤樂壇生力軍男歌手金獎 – 
《2021年度叱咤樂壇流行榜頒獎典禮》
  

叱咤樂壇男歌手銅獎 – 
《2022年度叱咤樂壇流行榜頒獎典禮》
  

叱咤十大 - 第二位《小心地滑》 – 
《2022年度叱咤樂壇流行榜頒獎典禮》
𠮟吒十大-第八位《世一》-
《2023年度叱咤樂壇流行榜頒獎典禮》
叱咤樂壇男歌手銀獎 – 
《2023年度叱咤樂壇流行榜頒獎典禮》
}}

張天賦
**張天賦**（英文：**Michael Cheung**，1996年12月1號—），藝名**MC**，係香港男歌手。2019年佢參加ViuTV搞嘅《全民造星II》，最後攞亞軍。2020年尾加盟香港華納唱片（中文：香港華納唱片），2021年3月30號以《Good Time》正式出道。

演出
--

### 電視節目（ViuTV）

* 2019年：《全民造星II》參賽者

### 微電影／電影

* 2018年：港台微電影《銀包》飾 戲院職員
* 2023年：《夜校》飾 司徒
* 待定：《我談的那場戀愛》
* 待定：《誤判》

### 電影配音

* 2022年：《無敵貓劍俠：8+1條命》飾演：熊寶寶

### MV

* 2022年：Kiri T《扭擰雪糕屋》

感情生活
----

2022年1月，張天賦先後同佢MV女主角鍾卓穎（Ash）同陳濬樺（Santis）傳緋聞，但係佢澄清大家只係朋友關係。

參考
--

1. ↑  〈《全民造星II》亞軍MC張天賦加盟華納 盼在主流樂壇佔一席位〉. *am730*. 2020-12-31. 原著喺2023-04-20歸檔. 喺2023-04-20搵到.
2. ↑  〈夜校｜MC首次拍戲滿意自己表現：一拍埋前輩度，真係冇比較冇傷害〉. 香港01. 2022-06-27. 原著喺2023-04-20歸檔. 喺2023-04-20搵到.
3. ↑  〈吳君如新作《我談的那場戀愛》開鏡 MC張天賦獲影后親薦演出〉. 巴士的報. 2023-06-06. 喺2023-08-26搵到.
4. ↑  〈吳甄子丹欽定張天賦做打星 火爆動作連場〉. 星島日報. 2023-11-19. `{{cite news}}`: `|access-date=` requires `|url=` (help)
5. ↑  張一明 (2022-12-23). 〈張天賦、湯令山聲演配角 貓劍俠剩一命新體會〉. 明周. 原著喺2023-05-28歸檔. 喺2023-04-28搵到.
6. ↑  〈Kiri T 推首支廣東主打歌〈扭擰雪糕屋〉 請來 MC 客串高甜情節〉. KKBOX HK. 2022-10-22. 原著喺2023-04-23歸檔. 喺2023-04-20搵到.
7. ↑  〈張天賦開直播 Ash前夫踩場道歉後爆Seed︰鍾卓穎我恨你 (12:40)〉. 明報. 2022-01-06.
8. ↑  TOPick柴犬出動 (2022-01-09). 〈【娛圈緋聞】MC張天賦再爆另一緋聞　被指疑約會熊仔頭成員Santis陳濬樺〉. 《香港經濟日報》.

出面網頁
----

* 張天賦嘅Instagram頁 改維基數據

|  |  |
| --- | --- |
| 權威控制 | 
* MusicBrainz: 845efbcd-e18b-4f32-a9df-a2cbadcbea27

 |


|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**葉繼歡**（粵拼：jip6 gai3 fun1，1961年6月12號—2017年4月19號），係香港罪犯，外號**大賊**、**賊王**，曾經喺赤柱監獄坐過監。

佢生於廣東海豐，17歲偷渡去香港。

佢涉嫌1984年連環持械行劫案，尖沙嘴景福金行及中環置地迪生表行。然而由於證據不足，葉行劫罪唔成立，但處理贓物同無牌管有槍械罪成，被判囚18年，上訴後減刑至20年。

1989年8月4號，葉繼歡於赤柱監獄服刑期間訛稱肚痛，被押去瑪麗醫院檢查，其間借機逃脫。

葉繼歡匿藏兩年後，於1991年6月涉嫌同同黨打劫觀塘物華街5間金行，葉手持AK-47突擊步槍同警察駁火，掠奪價值1,000萬港元嘅金飾。1992年3月7號，葉繼歡再涉嫌糾黨打劫彌敦道謝瑞麟金行，同警察駁火12響，再掠100萬元金飾。3日後，佢再涉嫌同7名同黨持兩支AK-47同多支手槍打劫大埔道兩間金行，共搶得700幾萬元金飾，並向警察開60幾槍，更挾持人質，又向救護車開槍，導致3人受傷。葉被列為頭號通緝犯，懸紅100萬元通緝佢歸案。然而，葉繼歡從未被控涉及呢幾單持械行劫案。

1996年5月13號，葉繼歡同兩個同黨帶住大批槍械同埋三硝基甲苯潛逃回港於西環登岸，因上岸途中遇上軍裝巡邏小隊警員，警員見佢形跡可疑，上前查問，未幾葉繼歡急步向船跑去，隨後爆發槍戰，葉繼歡下身中彈就擒，從此下身不遂。1997年葉繼歡被判逃離合法羈押、無牌管有槍械及彈藥、使用槍械及彈藥意圖抗拒合法逮捕、意圖危害生命或財產而管有爆炸品罪名成立，共判監30年，連同1989年逃獄前未服完嘅刑期合共要服刑41年零3個月。1999年上訴庭改判佢入獄36年零3個月。其後佢再向終審法院就申請上訴許可，指上訴法庭判刑時未有考慮佢喺槍戰中受重傷導致永久傷殘，要求進一步減刑，但遭到駁回。

葉繼歡等唔到放監，2017年4月19號因為癌病晚期死咗，終年55歲。

參考
--

1. ↑
2. ↑  〈亮鈔不亮槍 智擒葉繼歡 老差骨憶述當年經過〉. 明報. 20091002. 原著喺2009年10月5號歸檔. `{{cite news}}`: Check date values in: `|date=` (help); Cite has empty unknown parameter: `|coauthors=` (help)
3. 1 2  〈頭號通緝犯 中槍癱瘓〉. 明報. 20091002. 原著喺2009年10月5號歸檔. `{{cite news}}`: Check date values in: `|date=` (help); Cite has empty unknown parameter: `|coauthors=` (help)
4. 1 2  〈89年「詐肚痛」瑪麗越柙〉. 明報. 20091107. 原著喺2009年11月9號歸檔. `{{cite news}}`: Check date values in: `|date=` (help); Cite has empty unknown parameter: `|coauthors=` (help)
5. ↑  *Yip Kai Foon v HKSAR* FAMC 35/2009 & 36/2009
**脷**（粵拼：lei6）係口腔中嘅一大束肌肉，幫手品嚐、咀嚼、吞食物，同埋發音嘅器官之一。脷係味覺器官之一，表面嘅大部分係味蕾。因為脷係幫助發聲嘅器官之一，喺一啲語言，例如葡文、俄文、波斯文、法文、西班牙文、波蘭文、亞美尼亞文、芬蘭文、愛爾蘭文、拉丁文、土耳其文中，「脷」呢個字都可以解「語言」。

響中醫入面，可以通過條脷來診斷病情。

原來脷叫做**舌**，不過廣東人認為「舌sit3」同「蝕sit6」近音，唔吉利，所以就讀蝕嘅相反，讀做**利**，而且造埋**脷**呢隻漢字出嚟寫。

味覺
--

內文：味覺
味覺始於條脷上邊嗰啲味蕾。味蕾包含咗一拃拃味覺感受器（可以睇睇神經細胞嘅概念），呢啲感受器分做好多款，每一款都會喺接觸到某啲特定嘅化合物嗰陣有反應，射神經訊號上去腦部度，腦部處理咗呢啲訊號，就知道條脷掂到嘅物件由乜嘢化學成份組成。

例如酸味嘅主要來源係嘢食同嘢飲入邊有嘅酸性物質：pH 值可以用嚟表達一種物質「酸性有幾勁」，例如檸檬汁嘅 pH 值估計就係喺大約 2 至 3 之間—有顯著嘅酸性，條脷掂到就會令個人感受到一陣酸味。

發音
--

睇埋：語音學
一個人講嘢嗰陣發出嘅聲（尤其係元音），好大程度上受制於講嘢嘅人條脷嘅郁動。

例如上邊呢幅，係廿一世紀初香港粵語嘅單元音元音圖，當中每個元音都係用國際音標寫；啲人要將元音分類嗰陣，多數都係睇

1. 條脷最高嗰點喺前定後（元音圖打橫軸）以及
2. 條脷嘅位置有幾接近口腔嘅頂部（元音圖打戙軸）。

用粵語做母語嘅人，可以試吓先後發出粵拼：i1（/i/）、粵拼：u1（/u/）同粵拼：aa1（/a/）噉嘅聲，再一路感受自己條脷嘅郁動。

睇埋
--

* 元音同輔音：講嘢嗰陣條脷嘅位置同郁動，會決定發出嚟嘅係邊個元音或者輔音。

引咗
--

1. ↑  Li XD, Staszewski L, Xu H, Durick K, Zoller M, Adler E (2002). "Human receptors for sweet and umami taste". *Proc. Natl. Acad. Sci. U.S.A*. 99 (7): 4692-6.
2. ↑  Beatty, R. M. & Cragg, L. H. (1935). The sourness of acids. *Journal of the American Chemical Society*, 57(12), 2347-2351.
3. ↑  Lemon Juice: Acidic or Alkaline, and Does It Matter?. *Healthline*
4. ↑  Zee, E. (1991). Chinese (Hong Kong Cantonese). *Journal of the International Phonetic Association*, 21(1), 46-48，依幅圖建基於依篇文嗰一幅。

| * 睇
* 傾
* 改
味 |
| --- |
| 基本味 | 
* 甜
* 酸
* 苦
* 鹹
* 鮮

 |
| 其他 | 
* 辣

 |
| 相關 | 
* 脷
* 味蕾
* 調味料

 |
| 味類 |
**顧太清**（1799年—1877年，嘉慶四年己未正月初五─光緒三年丁丑十一月初三）係大清滿洲鑲藍旗人，係嗰陣時拍得住納蘭性德嘅詞人。本來佢係**西林覺羅**氏嘅，原名**鄂春**，後尾改姓**顧**，名**春**，字**梅仙**，亦字**子春**，道號**太清**，晚號**雲槎外史**；佢重成日叫自己做**太清春**、**太清西林春**、**雲槎外史**。

身世同生平
-----

顧太清係清初大學士文端公鄂爾泰個侄甘肅巡撫鄂昌個孫女。太清好細時，阿爸阿媽就死咗。雍正、乾隆時，鄂爾泰同張廷玉兩派成日鬥來鬥去，太清阿爺鄂昌就係咁受到胡中藻嘅詩獄株連，重逼到要自盡，連家產都充公埋。

太清後生時好辛苦，要由京都流落咗去江南，重喺閩、粵遁嚟遁去，住過下蘇、杭。太清廿六歲結婚，但只係做人細婆。鄂家想洗清「罪人之後」呢個唔光彩嘅背景，就借啲意話太清係榮府護衛個女，重偷偷地同佢改埋姓顧。

太清老公係奕繪（1799年─1838年，清嘉慶四年己未正月十六日─道光十八年戊戌七月七日），字子章，又叫做幻園居士，係清高宗乾隆第五個仔榮純親王永琪個孫、榮恪郡王綿億個仔。永琪個老婆，係鄂爾泰個仔鄂弼個女，所以太清、太素兩公婆一早就有親戚關係，佢哋間中都有來往下；咁都未算，佢哋呢啤都好鍾意詩詞，間唔中都唱和下，收尾重結埋婚。太清有七十九歲命。

藝術特徵
----

太清成日用詩記事，用詞講情。佢嘅作品有三種特徵：

* 文筆同意義上，講求語言通俗易明，文筆簡潔流暢，唔多用典；無乜咬文嚼字，但字裏行間就流露出深刻嘅含義。佢嘅作品咁感人，唔使講都知佢叻喺邊嘞。
* 神緒同埋境界上，響形同神、景同情、事同理呢啲範疇，由淺入深，由表及裏，由近到遠，由細見大。咁樣來達到渾然一體嘅境界。
* 結構同埋靈氣方面，唔執着一字一句嘅尖巧，但講求成篇嘅結構同埋靈氣，要一波三折、一氣呵成，渾然一體咁樣。

學術成就
----

太清、太素兩公婆，詩詞都叻，書畫又掂，重中意吟詠。佢哋兩公婆酬唱嘅作品，感情深，數量又大，係中國文學史上罕見嘅。

太清好出名，開講都有話「滿族詞人，男中成容若（納蘭性德），女中太清春」。太清一二十歲就開始寫詩，經歷過嘉慶、道光、咸豐、同治、光緒足足五朝，嗰時清代由盛轉衰；重有，佢充分體現過滿族官宦人家嘅奢華、人間嘅艱酸、婚姻嘅美滿，以至後期嘅孤寡。所以，佢咁豐富嘅詩詞創作，就反映咗人生際遇、社會狀況，同埋個人嘅思想情懷嘞。佢嘅作品重紀錄咗封建滿族家庭嘅盛衰變遷，就係咁，佢六十年嚟嘅創作生涯就有好大嘅成就嘞。

太清寫過《天遊閣集》、《東梅漁歌》、《紅樓夢影》等等嘅詩詞同埋一啲小說留傳後世。

註
-

1. ↑  有個講法係，太清避忌滿人漢化，同埋姑侄結婚呢件事，所以改姓顧。 互聯網檔案館嘅歸檔，歸檔日期2021年3月1號，. 又有種講法，佢由蘇州姑姐嗰家人湊大，就跟埋姑丈姓顧。 互聯網檔案館嘅歸檔，歸檔日期2007年9月28號，. 但係，呢啲講法都唔妥。（參考《顧太清 奕繪合集》）

參考
--

* 《顧太清 奕繪合集》，[清]顧太清、奕繪著，張璋編校，上海古籍出版社

睇埋
--

* 奕繪
* 鄂爾泰
* 納蘭性德
* 詞人

出面網頁
----

 
維基文庫入面呢位作者嘅作品：
**顧太清**

* 劉素芬，〈文化與家族--顧太清及其家庭生活〉
呢篇文講調味醬汁。
* 想搵整豆腐嘅凝固劑嘅話，請睇「**氯化鎂**」。
* 想搵鹽濃度好高嘅溶液嘅話，請睇「**濃鹽水**」。

潮州鹵味食物鋪
**鹵水**，又叫**鹵水汁**，或寫做**滷水**、**滷水汁**，係中國粵菜同閩菜成日用嘅調味料，係一種用多種香料煮成嘅醬油。材料主要包括花椒、八角、陳皮、桂皮、甘草、草果、沙薑、薑、蔥、生抽、老抽同冰糖。

一般舖頭會翻用鹵水，有時會同一煲鹵水汁用足幾十年。

寫法
--

喺烹飪，「鹵水」、「滷水」二詞互通，兩者都係指醬汁鹵水。鹵水嘅傳統寫法係「鹵」水，唔係「滷」水，不過其實用錯都冇乜問題。「鹵」係「鹽」（現代唔單指食鹽）嘅意思，係名詞；而「滷」係動詞，係「用鹵水煮」嘅意思。

以下係用傳統寫法嘅例子，謹供參考：

* 鹵水
* 鹵味
* 鹵水雞翼
* 鹵水雞髀
* 鹵水雞蛋
* 鹵水鵝
* 鹵水墨魚
* 鹵水豆腐
* 鹵水牛𦟌
* 鹵水牛肚
* 鹵水豬耳
* 鹵肉飯（滷肉飯更常見，但係唔係傳統寫法）
* 鹵肉：用鹵水煮成嘅肉
* 滷肉：用鹵水煮肉
* 鹵蛋：用鹵水煮成嘅蛋
* 滷蛋：用鹵水煮蛋
* 鹵菜：用鹵水煮成嘅餸菜，同鹵味
* 滷菜：用鹵水煮餸菜
* 滷嘢食：用鹵水煮嘢食

現代兩詞都好常用，又互通，已經冇作區分，而臺灣興用「滷水」。

用途
--

* 鹵水肉類
* 鹵水豆腐
* 鹵水雞蛋
* 鹵水鵝
* 鹵水墨魚

參考
--

1. 1 2  鹵，漢語多功能字庫，香港中文大學文學院
2. ↑  滷，漢語多功能字庫，香港中文大學文學院
**李我**（1922年2月16號—2021年5月5號），原名**李晚景**，又名**李耀景**、**李國祥**，香港著名播音員，活躍於戰後1940年代至1970年代，先後任職廣州風行電台、澳門綠邨電台、香港麗的呼聲及香港商業電台。1946年始創廣播劇《天空小說》，風行省港澳，聲演三十年，深受粵港聽眾歡迎。

生平
--

李我喺香港長大，祖籍廣東江門市新會區。佢媽媽葉靄雲本身係中醫師，祖籍江西。

李我自細已經跟阿媽學唱粵曲，十三歲跟隨名導演湯曉丹學編劇。其時戰亂頻繁，李我十幾歲開始已經喺粵港地區工作，同廿幾位同伴自組「新春秋劇團」到廣州演出。當時廣州風行電台台長，喺戲棚聽到李我嘅粵劇表演，就請佢擔任廣播劇主持，初試啼聲。

佢畢業於香港華仁書院。1945年，曾經短暫入讀廣州嶺南大學政法系，但未有畢業。1946年創作《天空小說》轟動省城。

1949年，香港麗的呼聲重金禮聘李我加盟，一年間訂戶增加六倍。佢喺麗的呼聲只做咗一年半，由1949年11月至1951年6月，因為人事問題同自己作品嘅分帳問題，同麗的呼聲鬧得好唔愉快，於是唔再續約，1951年9月1日跳糟至澳門綠村電台。點知上任約一個月，就因為佢嘅天空小說《不夜天》被指影射澳門某勢力人物，《不夜天》被腰斬。李我憤而離職，轉行喺旺角花園街經營中藥店及服裝店。

但店舖生意兩年嚟都無起色。正當佢對前景憂慮之際，麗的呼聲嘅舊同事鄺天培同林國楷嚟搵佢，問佢重有冇興趣從事廣播。原來呢兩年間，廣播業已起咗變化，澳門嘅綠村電台有咗新股東，就係後嚟做咗香港商業電台老闆嘅何佐芝。根據綠村電台老臣子梁送風嘅回憶文章指，何佐芝入股之後，電台改名為澳門綠邨商業廣播電台，於1955年起全面革新。鄺天培同林國楷搵李我時，都已經離開咗麗的呼聲，準備投入呢間電台。經佢哋介紹，李我都成為咗呢間電台嘅一員，再次投身廣播行業。兩年後，何佐芝投得香港商業電台牌照，就拉隊離開，喺香港大展拳腳，商台正式喺1959年8月啟播。

佢以李我為藝名，原因係：「當時想到自己無父、無母、無兄、無弟、無妻，只有一個我，所以就改咗單名一個我字」。

李我個仔李蔭宗，曾經喺1974年夾埋幾名好友綁架當年20歲嘅新加坡國立大學女學生郭瑞燕，被判監兩年半。

### 晚年及逝世

李我喺晚年入住安老院，佢老婆蕭湘同好友劉天賜仍然有不時探望。直至2021年5月5號下晝約一點半喺將軍澳醫院離世，享年99歲，消息由劉天賜喺佢Facebook個人帳號對外宣佈。

註
-

1. ↑  根據2013年7月19號李我喺香港書展2013「李我講古」講座上嘅自述。

參考
--

1. ↑  〈廣播界一代宗師李我離世 享年99歲〉. 頭條新聞. 2021年5月5號. 原著喺2021年5月5號歸檔. 喺2021年5月6號搵到.
2. ↑  〈《天空小說》前傳後記──李我．蕭湘〉 互聯網檔案館嘅歸檔，歸檔日期2016年6月10號，.，長者安居協會《長訊 互聯網檔案館嘅歸檔，歸檔日期2016年4月1號，.》，2012年9月。
3. ↑  台灣之音：李我專訪 〈存档副本〉. 原著喺2021年5月5號歸檔. 喺2021年5月5號搵到.
4. ↑  吳兆剛：〈天空小說與其他藝術媒介的互相影響〉，梁秉鈞主編：《創意寫作系列：書寫香港@文學故事》(香港：香港教育圖書公司，2008年)，頁146-150。
5. ↑  〈書展再講古　道盡香港變遷〉 互聯網檔案館嘅歸檔，歸檔日期2017年5月24號，.，《蘋果日報》，2013年7月6號。
6. ↑  香港廣播七十五年：演講廳－口述歷史坐談會－天空小說與廣播劇  互聯網檔案館嘅歸檔，歸檔日期2016年3月4號，.
7. ↑  〈香港蘋果日報 - 昔日搭飛機嘆茶，今家財散盡。李我住公屋有段古〉. 原著喺2016年6月3號歸檔. 喺2021年5月6號搵到.
8. ↑  香港電台:香港廣播七十年  互聯網檔案館嘅歸檔，歸檔日期2016年10月14號，.
9. ↑  〈有辱家聲〉. 《山寨探案實錄》. 喺2021年5月5號搵到.
10. ↑  〈香著名資深播音員李我逝世　享年99歲〉. 《商業電台新聞》. 2021年5月5號.
11. ↑  〈香港廣播界開山祖師李我逝世　享年 99 歲〉. 《立場新聞》. 2021年5月5號. 原著喺2021年6月24號歸檔. 喺2022年1月12號搵到.

連出去
---

* 文化樹下 —— 我們的廣播人：《李我蕭湘》 - 香港電台
**曾祥忠**（馬來話：**Chan Siong Chong**，1949年8月3號—）係馬來西亞柔佛居鑾人。曾經擔任居鑾客家公會副會長，依家做客家公會財政。

履歷
--

曾祥忠曾經擔任居鑾客家公會副會長。2019年3月時任居鑾客家公會會長姚森良宣布退位後成為該會嘅財政。

活動
--

2019年2月，出席居鑾「回家」迎新接福揮春活動，同柔佛州議會明吉摩州議員周忠信會面。

2019年12月，出席居鑾客家公會婦女組主辦嘅"回客家食湯圓"冬至晚會。

個人觀點
----

2017年5月，曾祥忠為客家公會青年團舞蹈組同居鑾鵬峰宮慈善組到哈芝馬南安老院慶祝阿爺阿嫲雙親節時指出，青少年為安老院嘅老人慶祝雙親節，係敬老尊賢嘅良好行為同美德。佢講，依家住喺安老院嘅老人家，亦曾對呢個社會做出貢獻，後生要永遠記住佢哋嘅恩惠。

參考
--

1. ↑  〈居銮客家公会会长 姚森良宣布退位 中國報〉. 《中國報 China Press》 (美國英文). 2019-03-17. 喺2021-06-06搵到.
2. ↑  〈居銮客家公会〉. *www.facebook.com* (英文). 喺2021-06-06搵到.
3. ↑  〈銮客家公会冬至晚会‧搓汤圆 吃汤圆温馨热闹〉. *www.sinchew.com.my*. 喺2021-06-06搵到.
4. ↑  〈曾祥忠：訪安老院慶雙親節 青少年敬老尊賢 中國報〉. 《中國報 China Press》 (美國英文). 2017-05-04. 喺2021-06-06搵到.


|  |  |
| --- | --- |
| Flag of 馬來西亞Biography icon | 呢篇同馬來西亞人相關係楔位文。歡迎幫維基百科擴寫佢。睇 • 論 • 改 • 歷 |
**意大利裔海地人** (意大利文：italo-haitiani: italo-haitiani; Haitian Creole: italyen ayisyen; 法語: haïtiens italiens) 係指有意大利血統嘅海地人或者有海地公民身份嘅意大利人。

歷史
--

喺殖民時期,淨係得少數嘅意大利人去**咗**海地:其中大多數都係天主教傳教士,都有少數係商人同士兵。

喺十九世紀中期，**嚟自**德國同**嚟自**意大利嘅移民控制**咗**海地嘅商業[1] 根據1908年嘅意大利領事De Matteis嘅講法,喺1908年有160位意大利人住喺海地,其中有128位係住喺海地嘅首都太子港。[2]

2010年嘅海地地震裏面有一個意大利裔海地人死**咗,佢都係有史以嚟**第一個有記錄嘅意大利裔死者。**佢就係**70歲嘅Gigliola Martino,**佢喺海地出世**,父母係喺20世紀初期**嗰陣**移**咗**民到海地。[1]

Daphnée Duplaix,一位美國嘅女演員兼模特,**佢**喺紐約市出世,係海地同埋意大利嘅混血。[1][2]

Stella[1] Jean係一位意大利嘅時裝設計師,佢嘅媽咪係海地人，老豆就係意大利人。[2]

根據2011年嘅意大利人口普查、總共有134個意大利人住喺海地,幾乎全部都住喺首都。 然而,有接近5,000個海地人有近期同遠期嘅意大利根源 (根據意大利大使館) 。

參考資料
----

連結
--

* Hossary, Nagia (檔案文章)

Bibliography
------------

* Commissariato dellemigrazione. Emigrazione e colonie, Volume 3: Raccolta di nimindis dei RR. agenti diplomatici e consolari.Tipografia nazionale di G. Bertero & comp. 羅馬,1908年
**生活易**（英文：ESDlife）係長江和記實業屬下集團成員，由長江和記實業同埋HP惠普於1999年合資成立，建立香港特區政府「公共服務電子化」網站，推動香港網上數碼發展，而家專注於生活資訊媒體、健康網購平台同數碼策略顧問業務。

發展
--

發展至今，生活易主要業務包括網上生活資訊媒體、健康網購同「Digital Solutions」數碼電子策略顧問服務。

網上生活資訊媒體包括「新婚生活易」、「家庭生活易」、健康頻道「healthyD」同Lifestyle平台「Anniversary」，為大眾提供多元化嘅生活資訊。

此外，生活易嘅電子商貿平台「健康網購」提供訂購身體檢查等服務，並設多種預防及保障健康產品。 「Digital Solutions」數碼電子策略顧問團隊則為唔同類型嘅企業客戶提供數碼電子化轉型方案。

歷史
--

ESD Services Limited係和記黃埔同埋惠普電腦嘅合資公司。於2001年至2008年期間，ESD Services Limited開設名為ESDlife「生活易」網站，係第一間私人機構為香港特區政府推出「公共服務電子化」計劃，透過互聯網向香港市民提供公共服務，令大家開始習慣透過互聯網處理日常事務，將互聯網使用普及化。2008年生活易結束提供香港政府嘅電子政府公共服務後，繼續為企業客戶提供數碼解決方案，及轉營為健康網購平台、生活資訊內容供應網站。

1. ↑
烏魯哋南
**烏魯哋南**（Ulu Tiram）係馬來西亞柔佛州一個小鎮，喺新山縣新山市政理事會（Majlis Perbandaran Johor Bahru Tengah）嘅轄區之間。烏魯哋南連埋佢周圍嘅住宅區就係一個界域，叫做哋南河區域（Mukim Sungei Tiram）。

可打丁宜路（Jalan Kota Tinggi），又叫做聯邦路號3，係市鎮主要同烏魯哋南隔住20公里嘅新山同埋地不佬，北隔住20公里嘅哥打丁宜連接喺一起嘅高速公路。可打丁宜路同埋向南嘅地不佬高速公路 (Lebuhraya Tebrau) 係同一條路。同時，哋南河路 (Jalan Sungei Tiram)，又叫做州路號8，同喺北部嘅聯邦路號94同其近烏魯哋南嘅哋南河村 (Kampong Sungei Tiram) 鏈接喺一起。呢條路有同可打丁宜路喺烏魯哋南小鎮共有一個鏈接點。由2004年開始建筑嘅士乃-哋沙鲁高速公路(Senai-Desaru Highway) 就啱啱割過哋南河村。呢個建筑工程又惹到住係漁夫哋南河村先住居民嘅生活。本地新聞又報道過烏魯哋南嘅一個村莊由馬來西亞獨立之後到依加哋某收到過用電供應定係供水。

烏魯哋南呢個地區係唐人港主由19世紀喺港腳哋南河開發嚟種黑兒茶同埋黑胡椒粉。港主系統由1910年代被廢除之後，呢個地區就由唐人同埋印度人被用嚟種橡膠。由馬來西亞獨立之後，烏魯哋南又轉換種油棕櫚樹。2006年12月，烏魯哋南同柔佛州嘅其他地區由落咗幾日嘅大雨，就惹到柔佛州好多部分遭受大量嘅水災，包括烏魯哋南同埋佢周圍嘅地區。

烏魯哋南有一間巴士轉彎站同埋德士集中處共用嘅中心。烏魯哋南小鎮自己係由幾排店屋同埋屋而組織起嚟嘅，小鎮其近有一個天主教嘅公墓。 烏魯哋南嘅主要場業區就係喺烈光镇場業區 (Taman Perindustrian Desa Cemerlang)。

住宅區
---

烏魯哋南小鎮
呢哋住宅區哋係地不佬界域之間嘅住宅區，佢地用嘅郵政代碼係81800：

* 武吉哋南花園 (Taman Bukit Tiram)
* 諾拉花園 (Taman Nora)
* 金岭花园 taman Gunung Emas
* Taman Maluri
* 再也山花園 (Taman Bukit Jaya)
* 拿督彩蘭花園 (Taman Dato Chellam)
* 拉慶旺沙英達花園 (Taman Wangsa Indah)
* 優景鎮 (Taman Puteri Wangsa)
* 開屏山莊 (Taman Pelangi Indah)
* 高雅花園 (Taman Gaya)
* 烈光镇 (Taman Desa Cemerlang)

參考
--

1. ↑  先住居民對建筑高速公路嘅工程表示不滿
2. ↑  村莊某用電供應，供水
3. ↑  柔佛州嘅水災惹到 10，000人搬空
4. ↑  謀殺受害者被埋葬，兇手仲未被拉到。
5. ↑  SUPERPAGES

* SENARAI PROJEK TAHUN: 2002
* 主任嘅目錄

### 相關書目

* 黃亞福: 移民者，建築師同埋商業師P. Lim Pui Huen, Times Edition